text:
Ngano nga ang Mormons magmisyon?
-
Vicente Hernandez Garcia mitubag …
Sa pagsunod sa ehemplo ni Jesukristo ug pagsangyaw sa ebanghelyo ngadto sa kalibutan. Daghan ang ipakita
-
Glenn Mark Buquing Painagan mitubag …
isip usa ka mormon ug usa ka priesthood holder mahinungdanon kaayu nga mamisyon arun maipadangat sa uban ang gipahiuli nga ebenhelyo ni jesukristo ug arun para buhaton ang akong duty isip priesthood bearer sa atong amahan sa langit. Daghan ang ipakita
-
V. Guzman mitubag …
Pagpakigbahin sa mga panalangin sa pagsunod sa atong Manluluwas nga si Jesukristo. Duna koy oportunidad nga makaadto sa Argentina aron ikabahin ang akong kahibalo bahin sa Mormon nga Tinuohan. Pinakamaayo ug pinakalisud kadto nga butang nga akong nahimo. Daghan ang ipakita
-
Lisa mitubag …
Ang misyonaryo nga buhat usa sa pinakaunang paagi nga makabalik pag-usab sa Ginoo ang iyang mga anak. Mituo kami nga tanan kita nahibalo ug nagsimba sa Dios sa langit. Ang mga misyonaryo ipadala og misyon sa tibuok kalibutan aron sa pagsangyaw sa Ebanghelyo ug pagpahinumdom sa tanan niyang anak sa ilang pakigsaad ngadto Kaniya. Dili rekisito nga magmisyon ang tanang miyembro, hinoon gihangyo nga tanang takus sa pagsakripisyo og duha ka tuig sa pagserbisyo sa ilang Dios. Daghan sa akong higala nangutana nganong ang batan-ong mga lalaki nga mag-college nga (Elders) ug ang mga babaye (sisters) wala mo-prayoridad sa edukasyon o trabaho sa di pa magmisyon. Sa pagtubag niana, moingon ko nga ang ang edukasyon gihatagan sa pinakataas nga bili sa Simbahan. Sa usa sa pinakasagradong mga basahon nag-ingon “Bisan unsa nga baruganan sa salabutan nga kita makakab-ut niini nga kinabuhi, kini makadala uban kanato sa pagkabanhaw. Kon ang usa ka tawo makaangkon og daghan pa nga kahibalo ug salabutan dinhi niini nga kinabuhi pinaagi sa iyang kakugi ug pagkamasulundon kay sa uban nga tawo, siya adunay daghan nga kahigayunan didto sa kalibutan nga umaabut.” Samtang kini nagpasabut sa sekular nga kahilabo, nagatuo kami nga ang pag-angkon og espirituhanong kahibalo sama ra, kondili, labaw ka importante. Samtang ang pagbiya sa eskwela alang sa duha ka tuig nga misyon usa ka sakripisyo, tuohi nga ang mga panalangin ug sugo sa Ginoo sa pagsangyaw sa Ebanghelyo sa tibuok kalibutan usa gayud ka klaro nga prayoridad. Ang among naangkon nga panalangin gumikan sa misyonaryo nga pagserbisyo (pagtinabangay, pagdumala sa oras, pagtinguha, pagserbisyo) makatabang sa paglig-on ug pagsuporta sa sekular nga pagtuon. “Pangitaa ninyo gikan sa labing maayo nga mga basahon ang mga pulong sa kaalam; pangitaa ang pagtulun-an, gani pinaagi sa pagtuon ug usab pinaagi sa hugot nga pagtuo” ( D&P 88:118). Dunay espesyal nga dapit sa akong kasingkasing ang mga misyonaryo kay usa ko sa direktang natabangan sa ilang buhat. Nahibalo ko sa epekto nga ikahatag niining batan-ong mga sister ug mga elder sa daghang tawo ug diha dayon makasinati sa kalipay ug kausaban nga ilang mahimo sa mga tawo, pamilya ug umaabut nga kaliwatan. Akong gisuportahan ang mga misyonaryo pinaagi sa sulat, pagsangyaw sa ebanghelyo gamit ang internet, ug paghatag og referrals. Daghan ang ipakita
-
Jarem mitubag …
Sa hapit na matapos ang akong misyon nakahimamat ako og usa ka babaye kinsa nagsusi sa Simbahan sulod sa siyam ka tuig. Iyang gikugihan pagtuon uban sa daghang mga relihiyon sulod niana nga panahon. Sa dihang misulti siya kanamo nga gusto siyang magpabunyag, miingon siya nga may diyutay lamang nga mga pangutana nga gusto niyang ipangutana una kanako. Ang una niyang pangutana nakapatingala kanako. “Ang imong papa mamanday ba?” nangutana siya. “Oo.” mitubag ako, naghunahuna nga kadto usa ka salikwaut nga pangutana. “Nakatrabaho ka ba sukad uban kaniya diha sa shop kaniadtong mas bata ka pa?” sunod niyang pangutana Pag-usab, gitubag nako nga ako nakatrabaho, naglibug gihapon kon ngano nga siya nangutana og mga pangutana nga murag nahibaloan niya ang mga tubag. Ang iyang sunod nga pangutana nakapahingangha kanako. “Nagsul-ob ka bag pula ug puti nga pranelang kamisin sa dihang nagtrabaho ka uban sa imong papa sa shop? Nahibalo siya nga ang pangutana nakapakurat kanako. Dul-an sa 10 ka tuig ang milabay namatay ang akong apohang lalaki. Akong gitagoan ang usa sa iyang mga kamisin aron gamiton diha sa iyang shop para sa kahoy diin ang akong papa ug ako nagtinabangay sa paghimo og modelong sakayan nga may layag sulod sa duha ka semana nga kaminag-atiman sa iyang mga yuta. Nalibug ako kon nagsusi-susi ba siya sa akong pamilya, giuwang og dakong mga dagat, ug murag nakahibalo mahitungod sa akong kagahapon. Nagtan-aw nga ako naglibug sa iyang mga gipanulti, mipadayon siya. “Kinahanglang sultihan ko ikaw nganong nangutana ako niini,” miingon siya. “Siyam ka tuig ang milabay sa dihang unang nahimamat ko ang mga misyonaryong LDS, ug nabasa ang Basahon ni Mormon, nag-ampo ako sa Dios ug nangutana Kaniya kon kinahanglan ba akong mopasakop niini nga Simbahan, Human sa akong pag-ampo mihigda ako sa hilum. Gipiyong ko ang akong mga mata ug usa ka imahe miabut sa akong hunahuna. Nakita ko ang usa ka amahan ug anak nga lalaki nga nagtrabaho sa shop sa kahoy. Bata pa ang lalaki ug nagsul-ob siyag pula ug puting pranela nga kamisin. Ako walay nadungog og bisan unsa nga tingog, apan nasanapan ako og maayong pagbati ug may pagbati nga kanang bata nga lalaki mao ang misyonaryo nga mobunyag kanako! Wala akoy ideya nga mokabat kini og siyam ka tuig, apan sa dihang una kang miabut sa akong pultahan, nasayud ako nga ikaw mao kadtong batang lalaki!” Milusong kami og dungan sa bunyaganan sa katapusan gayud nga adlaw sa akong duha ka tuig nga misyon sa England. Nagtan-aw sa ubang mga tawo nga nagsinati sa kalipay nga akong nasinati makatagbaw kaayo! Dili ako makahunahuna og laing mas maayong rason sa Pag-alagd sa Uban kay sa pagpakigbahin sa ilang kalipay ug sa mahibalo nga ang atong Manluluwas malipayon alang sa kada kalag nga gidala ngadto Kaniya sama niining buotan nga sister. Nagserbisyo kami og mga misyon tungod kay gihigugma namo ang Manluluwas nga si Jesukristo ug tungod kay gihigugma namo ang atong espirituhanong mga kaigsoonan. Daghan ang ipakita


c: text/html

collection: archivebot

text:
Kinsa ang misulat sa Basahon ni Mormon?
Ang Basahon ni Mormon mao ang laing saksi nga si Jesukristo buhi gayud, nga Siya gayud mao ang Anak sa Dios. Naglakip kini sa mga sinulat sa karaang mga propeta. Usa niini, si Lehi, nagpuyo sa Jerusalem sa mga 600 B.C. Ang Dios misugo ni Lehi sa pagdala og gamay nga pundok sa mga tawo ngadto sa kontinente sa Amerika. Didto nahimo silang dako nga sibilisasyon.
Ang Dios nagpadayon sa pagtawag og mga propeta niining mga tawhana. Ang Basahon ni Mormon usa ka koleksyon sa mga sinulat sa ilang mga propeta ug tigtipig sa mga rekord. Ginganlan kini sunod ni Mormon, usa sa katapusan niining karaang mga propeta.
Kini nga mga propeta nakahibalo sa plano sa Langitnong Amahan alang sa Iyang mga anak ug sa misyon ni Jesukristo. Ilang girekord nga si Kristo nagpakita, human sa Iyang Pagkabanhaw, ngadto sa mga katawhan sa Amerika, nagtudlo nila sa Iyang ebanghelyo, ug mitukod sa Iyang Simbahan diha kanila. Ang libro naglakip sa mga pagtulun-an ni Jesukristo, nagmatuod sa Iyang Pag-ula ug sa Iyang gugma. Nagsuporta kini ug nagmatuod sa Biblia.
Ang Basahon ni Mormon mitapos uban sa importante nga saad nga kadtong mobasa niini ug kinasingkasing nga mag-ampo mahitungod niini makahibalo pinaagi sa Espiritu Santo nga kini tinuod (Moroni 10:4).

robotstxt: allowed

filter: keep


text:
Ngano nga Ako usa ka Mormon?
-
Mark Manning mitubag …
Ang akong tanang apohan dugay na nga miyembro sa Simbahan ug mitudlo sa akong mga ginikanan bahin sa pagtuo kang Kristo ug sa ubang baruganan sa ebanghelyo. Hangtud sa hangtud kong utangan sa ilang kamabination ug paghatag og luna ug oportunidad aron mahibalo ko mismo nga dunay Dios ug Siya nagpangga natong tanan. Gihatagan ko sa Simbahan og higayon nga makahimo og mas maayo ug mahimong mas maayong amahan ug bana. Daghan ang ipakita
-
Haдя (Nadejda) mitubag …
Gihigugma nako ni Jesukristo pag-ayo, ug nasayud ko nga ang tinuod nga kalipay makita lang kon kita duol sa Iyang ebanghelyo, sa tinubdan sa Iyang hunahuna ug kahibalo mahitungod Kaniya. Such a source for me is The Church of Jesus Christ of Latter-day Saints. I know that living by His words means a happy life. I want to be happy today, here and now. And I am already happy. :) Daghan ang ipakita
-
Shawni mitubag …
Nagtubo ako sa usa ka pamilya nga lig-on sa Mormon nga relihiyon. Mapasalamaton kaayo ako nga may mga ginikanan kinsa mipadako kanako sa paghigugma sa akong Manluluwas ug naninguha sa pagbuhat sama sa Iyang buhaton. Mapasalamaton kaayo ako alang sa mga baruganan sa unsay akong gituohan. Ang akong relihiyon nakatabang kanako taliwala sa paghimo og mga desisyon ug nakatabang kanako sa pagbati nga may relasyon ako sa Dios tungod kay ako nahibalo nga Siya anaa ug Siya nag-amuma kanako isip indibidwal. Daghan ang ipakita
-
Vanessa Wong mitubag …
Ang pagsabut ug pagkahibalo nga ikaw anak sa Dios nakahimo og kalainan sa akong kinabuhi. Bisan og usahay mobati ka nga nag-inusara o way mahimo, ang Ginoo anaa kanunay alang sa matag usa sa Iyang mga anak. Nakabaton kog pagpamatuod ni Propeta Joseph Smith ug sa Basahon ni Mormon pinaagi sa pagsalig ug pagtuo sa Dios, dayon pagtuman sa Iyang mga pulong. Ang akong higala maoy mipaila nako ngadto sa Simbahan samtang diha ko sa kolehiyo. Daghang mga higala ang misulay sa pagtabang nako nga makat-on pa sa una, apan ang tinguha nga makat-on wa magdugay. Dili ko gusto nga moapil sa Simbahan tungod sa akong mga higala. Usa ka adlaw, nakig-istorya ko sa usa ka higala ug naminaw sa kanta nga “I’ve Got to Find Out Who I Am.” Gibati nako ang kalinaw ug kainit sa akong kasingkasing, ug mibati nga kami usa ka dakong pamilya. Giingnan ko nga mao kadto ang Espiritu sa Dios. Gusto nakong mabati pag-usab ang Espiritu human nianang gabhiona, mao nga nagsugod ko sa pagsimba, personal nga pagtuon sa kasulatan kada adlaw, pag-ampo kada adlaw, ug sa pagpangutana. Nakaplagan nako ang padayon nga malinawon nga pagbati ug nasayud nga kining tanan gikan sa Dios. Nasayud ko nga ang Simbahan ni Jesukristo gipahiuli sa usa ka mahigugmaong Dios pinaagi sa usa ka buhi nga propeta. Daghan ang ipakita
-
Mike mitubag …
Usa ko ka Mormon sa usa ka yano nga rason. Mituo gayud ako nga ang simbahan tinuod! Gibati ko kini sa kinahiladman sa akong kasingkasing ug bulahan kaayo nga mibati sa Espiritu sa Dios nga mipamatuod sa akong kalag sa kamatuoran niini nga mga pagtulun-an. Akong nakita nga miusab sa mga kinabuhi ang mga baruganan sa ebanghelyo. Akong gibati ang gahum sa pag-ula sa Manluwas sa akong kinabuhi. Ug nahibalo ko nga kon magpakabuhi ko sa mga baruganan nga gitudlo sa Mormon nga tinuohan, mas malipayon ko, mas kontento, mas malinawon. Makahuluganon kini--apan sa katapusan, ang pagka-Mormon naghimo nakong malipayon! Kanunay kong namalandong kon nganong ingon niini. Nganong malipayon man ko sa pagka-Mormon? Nganong magtinabangay ang mga mormon? Ug nakaingon ko nga mao gayud kana ang kahulugan sa ebanghelyo--ang ebanghelyo ni Jesukristo, nga nagdala nako og kalipay. Gusto sa Dios nga magmalipayon ta. Nahigugma siya kanato. Ug anaa ang iyang simbahan sa pagtabang kanato, sa tanan natong kahuyang, mas mahisama kaniya. Kon maningkamot kita sa paghimo niini, atong madawat ang mga panalangin sa kalinaw, kalipay, ug pakighigala. Daghan ang ipakita
-
Deborah Dushku Gardner mitubag …
Malinawon ko sa Mormon nga simbahan. Akong gibati nga nasakop sa tukmang pundok ug dapit nga gusto sa Dios kanako. Bililhon kana nga pagbati! Nalipay ko sa ubang miyembro sa simbahan kinsa nagtinguha sa paghinulsol, sa pag-usab, mas momaayo ug moserbisyo sa uban. Sama kami sa dako nga pamilya…naglambo, nagkat-on, ug nagsinuportahay sa usag usa. Nalipay ko sa pagsimba uban nila matag Dominggo ug mas nagkaduol sa Dios ug kanunayng mapasalamaton sa Manluluwas, si Jesukristo. Daghan ang ipakita
-
Irene mitubag …
Nagdako ako diha sa Simbahan, ingon nga ang akong mga ginikanan mipasakop sa dihang dos anyos ako. Nagdako, gitudloan ako mahitungod sa usa ka mahigugmaong Langitnong Amahan ug sa nindot kaayo nga plano alang sa mga pamilya, busa sa dihang 21 na ako, midesisyon ako nga magmisyon aron sa pagpakigbahin niining talagsaon nga mga butang ngadto sa tibuok kalibutan. Sa akong paminaw usa ko ka Mormon tungod kay ako nagtuo niini nga Simbahan nga nakahatag kanako ug sa akong pamilya og tumang kalipay. Daghan ang ipakita
-
ДMиTpиeBa Oлbra (Olga Dmitrieva) mitubag …
Ang akong mga ginikanan nabunyagan sa dihang singko anyos ko. Sa ingon, nagtubo ko sa Simbahan. Bisan og ang akong mga ginikanan nagtuo sa Dios, wala gyud ko maghunahuna niini hangtud sa usa ka higayon. Ingon og ako nakasabut sa tanan, apan dili ko kasulti nga ako espirituhanon. Nahinumdom, nakasabut ko nga ang mga tawo sa gawas sa Simbahan sa kasagaran mas maayo ug mas maalamon kay nako. Way espesyal nga butang nga nahitabo sa akong kinabuhi. way anghel nga nagpakita nako, wa gyud ko masakit og grabe, ug ang tanan sa akong mga ginikanan maayo ra. Ang panahon ra ang nakausab sa tanan. Nagsugod ko sa paghunahuna, “Kinsa ko? Nganong ania ako dinhi?” Makaingon ko nga kini nga mga hunahuna di malaumon Nakahatag kini og rason nga seryosohon nako pagtan-aw ang akong kinabuhi. Nausab kog dako, salamat sa Simbahan ug ang pagsabut sa mga sugo sa Dios. Nakaangkon ko og pagsalig sa akong mga abilidad, apan labaw sa tanan, nakasabut ko nga si Satanas di gyud motudlo sa mga tawo og matarung, apan ang mga pagtulun-an ni Jesukristo nagdala og kahayag. Daghang mga tuig na ang milabay sukad niini nga kasinatian. Nasayud ko nga tinuod Ang Simbahan ni Jesukristo sa mga Santos sa Ulahing mga Adlaw, Nagtuo ko sa Dios, ug ako nasayud nga ang pagpasaylo alang sa tanan pinaagi ni Jesus. Daghan ang ipakita
-
Jarem mitubag …
Ako usa ka LDS (Mormon) tungod kay ako nagtuo nga ang Dios nahigugma gihapon sa Iyang mga anak ug sa karon nga kalibutan, sukad masukad, kita nagkinahanglan Kaniya sa atong mga kinabuhi. Ako nahibalo nga ang usa ka Dios kinsa nagsunod kanunay og sumbanan sa pagpadayag sa Iyang mga kamatuoran ug naggiya sa Iyang mga Anak taliwala niining malisud nga kinabuhi dili mobiya kanato nga dili makakaplag sa atong agianan niini nga kinabuhi, naglaum nga makakaplag sa hustong “opinyon” sa Iyang pulong sulod sa liboan ka mga tinuohan ug mga paghubad. Nahibalo ko nga si Jesukristo mao ang akong Manluluwas ug nga Siya nagtawag og mga propeta sa atong mga panahon sama nga Siya mihimo sa biblikanhong mga panahon. Nganong dili Niya buhaton? Nagkinahanglan kita sa Iyang direkta nga paggiya karon labaw pa kay sa gikinahanglan niini nga kalibutan sukad. Nagtuo ako nga si Joseph Smith usa ka propeta sama gayud ni Moises, ug ingon man usab ang atong propeta karon nga si Thomas S. Monson. Akong nakuha kini nga mga pagtuo pinaagi sa mabinantayong pagtuon sa Basahon ni Mormon ug sa Biblia ug pinaagi sa sinserong pag-ampo ngadto sa atong Amahan sa Langit. Daghan ang ipakita
-
Sergio mitubag …
Nagtubo ko sa mapinanggaong Mormon nga panimalay diin ko nakakat-on sa kinabuhi ni Jesus ug mga pagtulun-an. Wala gyud ko magduhaduha sa katinuod nga dunay Manluluwas apan atol sa akong kabatan-on, sagad bation sa ubang mga batan-on, naningkamot kong makahibalo, kon si kinsa ako. Kay nagtubo ko nga Mormon, ang pagsuta kon ang tanang gitudlo ug gituohan bahin sa Basahon ni Mormon ug kang Joseph Smith tinuod ba nahimong importante nga bahin sa paningkamot. Mihukom ko nga modangup sa tinubdan sa tanang kahibalo ug mangutana direkta sa Dios, kon ang Basahon ni Mormon tinuod ba ug si Joseph Smith propeta ba sa Dios. Migahin ko’g daghang semana sa pagbasa sa mga kasulatan, pagpamalandong niining mga butanga ug pag-ampo sa Dios alang sa direksyon. Nahibalo ko nga Siya akong Amahan, misalig ko nga Siya motubag sa akong pangutana. Ang akong pagtuo sa kadugayan nagantihan ug gihatag ang tubag. Ang tubag nakausab sa akong kinabuhi sa hangtud ug nahimong tinubdan sa labihang kalipay. Sukad niadtong adlawa, akong nahibaloan sa walay pagduhaduha nga anak ko sa Dios ug Siya nahigugma nako ug naghunahuna sa pagtubag sa akong mga pag-ampo. Sukad niadtong adlawa, akong nahibaloan nga si Joseph Smith gitawag sa Dios nga mahimong propeta sa panahon karon ug ang Basahon ni Mormon lain nga saksi ni Jesukristo. Kini nga kahibalo napamatud-an sa tibuok nakong kinabuhi sa daghang higayon sukad sa unang kasinatian ug milambo aron mapasabut kinsa ko ug sa kalipay nga akong nagatamtam sa kinabuhi. Kay kitang tanan mga anak sa Dios, nahibalo kong kini nga kasinatian dili lang para kanako. Tanan kita makapangandoy nga makadawat sa makapausab sa kinabuhi nga giya gikan sa atong Amahan kon kita andam sa pagduol kaniya sa pag-ampo, motuo nga kita makadawat. Mao ni ang hinungdan ngano nga usa ko ka Mormon. Daghan ang ipakita


text:
Hi Ako si Julie
Mahitungod Nako
51 anyos na ko ug nagtrabaho sa radyo sukad 19 anyos pa ko. Gibuhat nako kini pinaagi sa pag-adto sa trade school sa 18 anyos pa ko. Siyam ka bulan ang pag-eskwela sa trade school ug naghatag ni nako og propesyon nga milungtad og 30 ka tuig. Minyo ko ug dunay duha ka anak. Nangandoy ko og mas daghang anak, apan ako ug ang akong bana dugayng nagsugod ug mibati nga gulang na mi para madugangan pa. Apan ganahan ko og mga bata. Ganahan kong magbantay nila, makigsulti nila, ug magtan-aw unsaon nila pagsulbad ang ilang mga problema. Nagtuo ko nga daghan pa mig makat-unan gikan sa mainampingong pag-obserbar sa mga bata.
Ngano nga Ako usa ka Mormon?
Usa ko ka Mormon kay nindot kaayo kini nga pamaagi sa pagpakabuhi. OK, mao ra gyud na, apan hunahunaa kini: Sa akong pagdako, wala koy pormal nga training sa relihiyon. Kaming mga anak gihigugma sa among ginikanan apan dili sila magpahasol sa relihiyusong pagpakabuhi. Ang resulta, nasugamak sila sa bati kaayong mga kinaiya nga maoy nagpahunahuna nako kon ang tanang panimalay ingon ani ba gyud kasamok. Human sa akong paghunahuna nganong ang akong higala miadto og gitawag nga katekismo [catechism] matag Miyerkules, miingon ang akong mama nga iya kana nga relihiyon. Nangutana ko unsa diay ang akong relihiyon. Miingon siya, “Usa ka ka Mormon.” Wala koy ideya kon unsa kana. Wala pa gyud ko makatambong og miting, kon nabunyagan man ugaling ko sa Simbahan. Human sa dugang nga pagpangutana, nakahukom ang akong mama nga ipaila ko niya sa mga misyonaryo aron ila kong matudloan sa unsay akong gituohan. Adtong higayuna dihang ang duha ka batan-ong lalaki misulod sa kwarto, akong nakita nga adunay lahi nga paagi sa pagpakabuhi. Ang ilang mensahe sama og usa ka makaluwas nga pisi nga naa sa tunga sa unuson nga dagat. Akong nakat-unan nga gihigugma ko sa Amahan sa Langit, nga Siya adunay plano alang kanako ug sa akong pamilya. Butang kana nga wala gyud nako mahunahuna hangtud nga akong nadungog ang mensahe nga gidala sa mga misyonaryo. Ang makalipay nga butang bahin niini nga sugilanon mao, ang akong mga ginikanan nakakaplag usab sa makaluwas nga pisi. Nausab ang tibuok namong pamilya. Nagkaanam ka malinawon ug may katuyoan ang mga butang. Ang kasamok nawala na. Akong nakita kini nga relihiyon isip pamaagi sa kinabuhi, dili lang butang nga buhaton inig ka Dominggo. Pinaagi niini mas momaayo pa kamo gikan sa Lunes sa buntag hangtud sa Sabado sa gabii kay sa bisan unsa nga akong nakita sukad.
Unsaon nako pagpuyo ang akong tinuohan?
Teacher ko sa kabatan-onan sa tibuok nakong hingkod nga kinabuhi. Ganahan ko niini.Ganahan ko og mga bata, ug ang pagpakigbahin kanila sa maayong balita bahin sa plano sa Langitnong Amahan mao ang makalipay kaayong butang nga akong nasinati.


text:
Hi Ako si Юлия (Yulia)
Mahitungod Nako
Ganahan ko magluto, magdula og pingpong, ug molangoy. Ganahan ko og watercolors ug paggansilyo og litrato. Nagtuon ko og langyaw nga mga pinulongan. Mo-compose ko og musika. Inahan ko sa 3 ka anak. Duna koy degree sa musika. Karon conductor ko sa youth music group. Talagsaon sila nga mga musician. Ang akong trabaho uban nila mao ang tinubdan sa inspirasyon ug kalipay. Sa akong tibuok kinabuhi gilibutan ko sa musika. Mao kini ang akong creative laboratory. Kini nga mga musician akong mga higala ug kami mahunahunaon nga mga tawo. Lisud kini, apan makalipay ug kadaugan sa akong kalag. Mahal nako ang mga bata. Lahi sila, apan aktibo, kuryuso, ug may katuyoan. Malingaw sila nga makat-on og bag-ong butang niining kalibutana. Magdula ug magkat-on kami. Kon ang mga bata interesado ug malingaw sila, walay kinutubang ang ilang madiskobrehan, kadaugan ug kalampusan. Ganahan kong hingpiton ang akong kaugalingon ug palihukon ang akong kalag.
Ngano nga Ako usa ka Mormon?
Duna koy nindot nga kabilin sa pagtuo sa akong katigulagnan. Samtang gitun-an nako ang akong genealogy nahibaw-an nako unsa sila, unsay ilang gibuhat, kinsa ilang mga higala ug ilang reputasyon. Nalipay kaayo ko, nga ako apil sa halangdon, takus nga pamilya nga dunay taas nga mga sumbanan. Samtang nagsulat og istorya sa akong katigulangan akong nakita ang mga kinaiya, nga kanunay nga nadala sa henerasyon ngadto sa laing henerasyon ug bililhon nako. Nakat-unan nako nga ang ebanghelyo nakaimpluwensya sa among kinabuhi. Dili sabton nga wa nay problema, sama sa sakit, way trabaho, kasilag sa ubang mga tawo ug uban pa. Apan kon mosunod ko sa ebanghelyo, duna koy kusog sa pagbuntog sa mga hagit, sa pagdawat sa kalisud ug sa di masabtan nga mga butang nga moabut sa akong kinabuhi ug isipon nga kahigayunan nga mas mamaayo ug makadugang og personal nga kalamboan. Nakaila ko kinsa ko. Anak ako sa Dios. Ug gisalig ko Kaniya ang akong kianbuhi. Dili kini buta nga pagsalig, apan akong gisusi Kaniya ang mapa sa akong kianbuhi. Dili ko mohangyo sa Dios nga buhaton ngari nako diin ako dili andam sa paghalad sa akong panahon ug paningkamot. Giisip nako ang akong kinabuhi ug ang mga sakop sa akong pamilya nga bililhong gasa; gibahandi ko kini ug buot nakong butangan kini sa butang nga magpabilin mahinumduman. Human sa daghang mga tuig gusto nakong hinumduman ug timbangtimbangon ang akong dalan ug kalampusan, nga wala koy pagbasol ug dili usik ang akong kinabuhi. Gihigugma nako ang Dios. Ang Simbahan nakatabang sa akong pamilya nga magpakabuhi sa malisud nga panahon. Nagsuporta kini namo karon. Niini nga Simbahan akong nahibaloan ang bililhong kahibalo nga ang mga pamilya magmahangturon. Kini nga kahibalo talagsaon, kita ang responsable---alang kini sa kahangturan!
Unsaon nako pagpuyo ang akong tinuohan?
Ang dili makalimtan nga kasinatian sa akong Kristiyano nga kinabuhi dunay kalambigitan sa akong lungsod. Gitudlo ko sa pag-organisar og komitiba sa paghatag og boluntaryong tabang sa among lokal nga administrasyon sa pag-atiman sa mga parke ug ubang mga dapit. Bag-o kadto alang kanako. Oportunidad kini sa pagpakigbahin sa moral nga sumbanan sa among pamilya ug sa miyembro sa simbahan, uban sa mga tawo sa palibut, ug aron sila makahibalo nga kami mga Kristiyano, sa among pagdawat sa imbitasyon sa Ginoo sa “pagserbisyo sa among silingan”. Nakaplagan namo ang sakto nga pulong, nakigkita sa mga opisyal, ug nagsabut sa petsa alang sa hiniusang kalihokan uban sa among mga miyembro. Makalipay kaayo---nga makta ang tanang mga pamilya, batan-on ug tigulang, nagkahiusa sa ilang pagserbisyo sa ilang lungsod! Maayo pagkaorganisar ang trabaho ug gihimo nga malipayon. Kanunay kaming makadungog og positibo nga mga komentaryo nga usa ka dapit sa ilang lungsod mas nalimpyo ug mas madanihon. Malipayon ang tanan sa resulta! Duna koy oportunidad sa pagtudlo og batan-ong babaye sa among ward. Silang tanan dunay lain-laing kinaiya, gigikanan ug batan-on, apan dunay mga kasinatian sa kinabuhi. Nindot kaayo nga ang tambag nga ilang nadawat diha sa mga leksyon nakatabang nila nga makabaton og pagtamud paghatag og bili sa kaugalingon isip talagsaong personalidad. Ang mga babaye nakat-on sa paghigugma sa ilang pamilya ug mobati nga malipayon. Ilang napalambo ang ilang mga talento, naghunahuna sa ilang mga tumong ug mga prayoridad sa kinabuhi. Sa ilang kabatan-on, ang mga babaye magpalayo gikan sa drugas, alkohol,, ug tabako, sa pornograpiya ug bulgar nga sinultihan, sa pag-usik-usik og panahon sa social network diha sa internet. Ligdong silang magsinina, mamimnanw sa maayong musika, positibong moimpluwensya sa ilang kaedad pinaagi sa ilang ehemplo. Mapasigarbuhon ko sa kalampusan niining mga batan-ong babaye; midayeg sa ilang gugma sa kinabuhi, sa panaghigala ug sa ilang pagkamasaligon sa kinabuhi. Daghan og maabut kining batan-ong mga babaye sa pamilya ug katilingban.


text:
Hi Ako si ДMиTpиeBa Oлbra (Olga Dmitrieva)
Mahitungod Nako
Nagpuyo ko uban sa akong mga ginikanan hapit 18 ka tuig. Pagkahuman sa high school, mibiya ko sa amo aron moeskwela ug motrabaho. Ganahan ko magdrawing ug magluto. Ganahan ko sa kinaiyahan, ilabi na sa lasang. Wa ko magdahum nga lisud diay nga mag-inusara, apan wa sad ko maghunahuna nga mohunong. Hangud karon nagtrabaho ug nag-eskwela ko, ug maayo ra man ang tanan. Nasayud ko kon ako mag-inusara ug way mosabut, ang Dios anaa sa duol ug nasayud Siya sa akong mga problema. Nasayud Siya unsay akong gibati ug unsay nakapabalaka nako. “Ang tawo di mahibaw-an sa ilang kinaiya, apan sa pagpili.”
Ngano nga Ako usa ka Mormon?
Ang akong mga ginikanan nabunyagan sa dihang singko anyos ko. Sa ingon, nagtubo ko sa Simbahan. Bisan og ang akong mga ginikanan nagtuo sa Dios, wala gyud ko maghunahuna niini hangtud sa usa ka higayon. Ingon og ako nakasabut sa tanan, apan dili ko kasulti nga ako espirituhanon. Nahinumdom, nakasabut ko nga ang mga tawo sa gawas sa Simbahan sa kasagaran mas maayo ug mas maalamon kay nako. Way espesyal nga butang nga nahitabo sa akong kinabuhi. way anghel nga nagpakita nako, wa gyud ko masakit og grabe, ug ang tanan sa akong mga ginikanan maayo ra. Ang panahon ra ang nakausab sa tanan. Nagsugod ko sa paghunahuna, “Kinsa ko? Nganong ania ako dinhi?” Makaingon ko nga kini nga mga hunahuna di malaumon Nakahatag kini og rason nga seryosohon nako pagtan-aw ang akong kinabuhi. Nausab kog dako, salamat sa Simbahan ug ang pagsabut sa mga sugo sa Dios. Nakaangkon ko og pagsalig sa akong mga abilidad, apan labaw sa tanan, nakasabut ko nga si Satanas di gyud motudlo sa mga tawo og matarung, apan ang mga pagtulun-an ni Jesukristo nagdala og kahayag. Daghang mga tuig na ang milabay sukad niini nga kasinatian. Nasayud ko nga tinuod Ang Simbahan ni Jesukristo sa mga Santos sa Ulahing mga Adlaw, Nagtuo ko sa Dios, ug ako nasayud nga ang pagpasaylo alang sa tanan pinaagi ni Jesus.
Unsaon nako pagpuyo ang akong tinuohan?
Sa branch ako ang lider sa mga bata sa musika. Ang mga bata ug ako manganta ug magkat-on og mga kanta ug mga himno. Nindot nga motabang sa mga bata nga motuo sa Dios, sa pagtudlo nila sa pagpakigsulti Kaniya ug sa pagpakitambag uban Kaniya. Kon makita ninyo ang ilang pagtubo ug makasabut pa og dugang ug mosalig sa Dios, ang inyong pagtuo malig-on. Ang mga bata suod kaayo sa Dios. Ang ilang pagtuo lig-on, ug ang Dios motubag nila.


text:
Hi Ako si Haдя (Nadejda)
Mahitungod Nako
Ang akong kinabuhi pirme lang dunay gibuhat ug kaistorya. Ganahan ko makig-uban sa mga tawo. Tinuod! Dili ko mahimutang sa usa ka lugar. Kada adlaw gusto kong dunay buhaton nga bag-o. Nagtuo ko nga ang tawo kinahanglang mouswag kada minuto, kay may panahon ta. :) Sa una, hapit tanan nakong panahon trabaho ra, apan nakaamgo ko nga ang pamilya ug mga higala mao ang labing importante nga gihatag sa Dios nato. Usa sa labing bililhon sa akong kinabuhi mao ang akong kaluha. One can only dream of having such a sister. :)
Ngano nga Ako usa ka Mormon?
Gihigugma nako ni Jesukristo pag-ayo, ug nasayud ko nga ang tinuod nga kalipay makita lang kon kita duol sa Iyang ebanghelyo, sa tinubdan sa Iyang hunahuna ug kahibalo mahitungod Kaniya. Such a source for me is The Church of Jesus Christ of Latter-day Saints. I know that living by His words means a happy life. I want to be happy today, here and now. And I am already happy. :)
Unsaon nako pagpuyo ang akong tinuohan?
Ako dunay lain-laing mga responsibilidad sa Simbahan. Karon ako ang may katungdanan sa organisasyon sa mga bata atol sa mga miting sa ward. Ang panahon nga akong magahin uban sa mga bata nindot kaayo. Nakat-on ko og tinuod nga gugma gikan nila. Duna usab koy mga responsibilidad sa student council, nga mag-organisar og lain-laing mga kalihokan alang sa mga batan-on. Ganahan kaayo ko mohimo niini. Bisan unsa pa ka lisud niini, makalingaw kaayo!! Duna koy daghang mga higala sa Simbahan, ug sila nahimo nakong tinuod nga kalig-on ug suporta.


text:
Hi Ako si Mikhail
Mahitungod Nako
Nagtrabaho ko isip emergency medicine doctor. Sa akong libreng panahon, ang akong asawa ug ako manuroy sa kinaiyahan ug sa mga museyo ug teatro. Ganahan ming magbiseklita. Ganahan ko sa maayong nga salida ug musika (klasikal ug lain-laing mga akto). Dili ko manigarilyo ni moinom. Usa ka adlaw niana nakigsulti ko sa akong pasyente bahin niini. Pipila ka bulan ang milabay mitawag siya ug mihangyo kon makainom ba siya karon tungod kay iyang adlawng natawhan. Giingnan nako siya nga iya kana nga pagpili ug ako dili makapugong kaniya. “Kon,” giingnan nako siya, “ikaw interesado sa akong opinyon, supak ako sa pag-inom.” Miingon siya nako nga importante kaayo alang niya nga makadungog sa akong opinyon ug nga siya dili moinom nianang adlaw ug hangtud sa hangtud.
Ngano nga Ako usa ka Mormon?
Malipayon ko nga nabunyagan ngadto sa ANG SIMBAHAN NI JESUKRISTO SA MGA SANTOS SA ULAHING MGA ADLAW. Nagtuo ako sa Langitnong Amahan ug sa Iyang Anak nga si Jesukristo, ug sa Espiritu Santo. Nagtuo ko sa kaluwasan sa kahangturan sa pamilya kon ako mosunod kanunay sa mga balaod ug mga sugo sa Ginoo. Human makasinati sa Simbahan, nakat-on ko og dugang bahin ni Kristo, bahin sa Iyang tahas isip Manluluwas sa tanang katawhan.
Personal nga mga Istorya
Sa unsa nga paagi makatabang ang Espiritu Santo kanimo?
Ang Dios mitabang nako pinaagi sa Espiritu Santo pinaagi sa pagtabang nako nga makahimo og matarung nga mga pagpili sa akong pamilya, trabaho, ug sa pagserbisyo sa Simbahan.
Unsaon nako pagpuyo ang akong tinuohan?
Aktibo ako nga miyembro sa Simbahan sukad niadtong Disyembre 1994. Sa akong branch duna koy responsibilidad isip magtatambag sa presidente sa branch. Dunay ekspresyon nga, “uban sa hugot nga pagtuo sa matag lakang.” Alang nako kini nagpasabut kanunay, bisan asa, ug sa tanan nga mahimong saksi sa Dios, kahulugan sa pagpuyo, ug sa pagsunod kanunay sa mga sugo sa Dios.


text:
Hi Ako si Elaine
Mahitungod Nako
Nagdako ko sa Midwest (Nebraska, Missouri, Indiana, ug Illinois). Nagmisyon ko sa Frankfurt, Germany. Nag-eskwela ko sa BYU ug mipuyo sa Utah. Duna koy bana, nga akong suod nga higala, ug usa ka anak. Mopatukar ko sa drum isip panginabuhi. Gusto ko nga aktibo—mag-ehersisyo, magdulag sport, mag-hike, magbiseklita, uban pa. Ug gusto kong mokatawa.
Ngano nga Ako usa ka Mormon?
Mormon ko tungod kay mobasa ko sa Basahon ni Mormon ug mag-ampo bahin niini. Morag yano ra, pero ang tanan nag-agad niining usa ka butang. Pinaagi sa pagbasa ug dayon mag-ampo, akong gibati nga kini tinuod. Sa nabati ko na kini, dili nako makalimud niini, ug mihukom unsay buhaton niini. Ug naningkamot kong mosunod niini, nga naglakip sa pagtulun-an sa Biblia. Ang labing nindot niini kon unsay ipasabut sa: Kon gihatagan si Joseph Smith sa Basahon ni Mormon pinaagi sa pagpadayag, nan nagpasabut kana nga siya propeta, nga ang Ginoo nagtawag gihapon og mga propeta nga mogiya sa Iyang katawhan. Pagnindot nga panalangin!
Unsaon nako pagpuyo ang akong tinuohan?
Wala ko pirme sa balay tungod sa akong propesyon, mao nga wala koy responsibilidad sa simbahan kon naa ko sa amo. Ganahan ko sa mga Dominggo nga ako makasimba uban sa akong pamilya. Ang pagsimba nahimong maanindot, nga mas nakapasalamat ko, ug akong nasabtan nga mas daghan pa ang angay buhaton sa akong pagtuo kay sa pagsimba lang. Mobasa ko sa kasulatan, mag-ampo, ug maningkamot nga mahimong mas maayo pa. Dili kini checklist sa mga butang nga buhaton, apan pamaagi sa pagpapakbuhi.


text:
Hi Ako si Manuella
Mahitungod Nako
Sukad sa akong pagkatawo didto sa Cameroon ang 9 ka tuig nakong pagpuyo didto sa wala pa mobalhin ang akong mama ngadto sa Germany aron moipon sa akong ama-ama, naghatag og oportunidad nga magdako ko nga may duha ka kultura. Ang pagsugod didto sa Germany dili sayon. Kinahanglan nga akong sagupon ug sabton ang bag-ong palibut. Apan dugay na kaayo, ug dili na kaayo ko kahinumdom sa nahitabo, apan sa pipila ka punto makasabut ko sa pinulongan ug makasulti niini, ug dayon nagkaanam kini og kasayon para nako. Nagdako ko sa Cameroon, ug ang akong pagtubo naimpluwensyahan sa Germany, diin nakapasar ko sa akong mga eksamin sa high school (Abitur) ug nia ko ron nagpuyo dinhi ug nag-eskwela og college. Tungod sa impluwensya nga nahimo sa France ngadto sa Cameroon, kana nga yuta nahimo usab nga usa ka bahin ngari kanako. Ug human sa boluntaryong pagserbisyo alang sa akong Simbahan sa England sulod sa 18 ka bulan, kana nga yuta ug ang kultura nahimo sab nga importante kanako. Nalipay ko nga makigtrabaho sa mga tawo. Nagtuo ko nga makalipay nga makakita sa pagkaparehas ug panaglahi sa mga tawo ug pagdiskubre sa lain-laing mga kultura. Ganahan ko nga maanaa sa busy nga mga dapit, nga mokatawa ug mosayaw ug maglingaw-lingaw. Apan importante usab nako ang pribadong mga panahon, aron mobasa o maminaw og musika o mogahin og panahon alang sa pagpamalandong sa kaugalingon ug sa kalibutan.
Ngano nga Ako usa ka Mormon?
Ang pagkahimong usa ka Mormon usa ka desisyon nga akong nahimo sa edad nga 15. Ug wala gayud ako magmahay niini. Sa sinugdanan, sa akong opinyon miingon ko nga ang pagpabunyag mao ang husto nga desisyon. Karon, human sa 10 ka tuig, uban sa tanan nakong kasinatian, nasayud ko nga kadto ang pinakamaayong desisyon nga sukad akong nahimo ug kadto miimpluwensya sa tanan nakong nahimo. Ang mga butang nga nakat-unan nako ug sa among pamilya sa Ang Simbahan ni Jesukristo sa mga Santos sa Ulahing mga Adlaw mipalambo sa kalidad sa among kinabuhi. Ang kinabuhi susama og usa ka panimpalad nga sagad malakipan og mga katingala. Ang ebanghelyo naghatag nako og kalinaw ug paglaum aron kining tanan akong matagamtam.
Unsaon nako pagpuyo ang akong tinuohan?
Ang akong hugot nga pagtuo miimpluwensya dili lang sa akong mga pagpili, apan sa akong kinaiya usab bahin sa akong kinabuhi. Kon unsaon nako sa pagdawat ang mga kalipay ug pag-antus usa kana ka bahin niana. Wala kini magpasabut nga tungod lang kay ako mituo wala nay mga kabalaka o problema ang akong kinabuhi. Nagpasabut lang kini nga ang mga kabalaka ug problema dili makahugno kanako; nakatabang kini nga ako motubo ug makakat-on. Positibo kaayo ko nga tawo, ug gipaningkamutan nako nga himoong positibo ang tanang butang. Dunay panahon sa tanang butang, panahon nga magsubo ug panahon nga maglipay. Magsubo ko kon moabut kini, apan gamiton sab nako kini nga panahon aron mas magmalipayon ko ug malingaw niini. Ang akong hugot nga pagtuo nakatabang usab nga mas matagad nako ang akong isigkatawo kay kitang tanan managsoon man.


text:
Sa unsang paagi nga Ang Basahon ni Mormon nakatabang nimo sa pagsabut sa katuyoan sa kinabuhi?
-
Beatta mitubag …
Ang Basahon ni Mormon nagtudlo nako nga nia kita dinhi aron makasinati og mahangturong kalipay, dili kalipay nga molubad lang inig ka buntag. Nagtudlo sab ni nako nga gikinahanglan ang katugbang sa tanang butang, kon walay kasub-anan, dili ta kahibalo unsa ang kalipay. Ang Basahon ni Mormon nakatabang nakong makasabut nga nia kita dinhi nga may kagawasan sa pagpili ug paglihok alang sa atong kaugalingon, pag-angkon og kahibalo ug kasinatian, ug pagpangita sa atong dalan balik sa atong Langitnong Amahan. Uban sa tabang sa Basahon ni Mormon nahibalo ko, nga pinaagi sa pagpili kang Kristo ug pagsunod sa iyang mga pagtulun-an ako mibati, ug mahimong mobati sa kalipay ug makabaton sa paglaum bisan sa kalisdanan, ug ang pag-ula ni Jesukristo mao lamang ang dalan. Daghan ang ipakita
-
David. 我名叫煒秋. mitubag …
Nakatabang nako ang pagbuhat sa eksperimento. Gitun-an nako kini kada gabii ug nagutana sa Dios kon tinuod ba kini. Human sa tulo ka bulan, gihatagan ako sa Dios og espesyal nga kasinatian aron ako masayud nga kini tinuod. Apan gahi gihapon ako og ulo ug “scientific” sa pagdawat sa Dios Dayon paglabay sa usa ka bulan o sobra pa, ang Dios nakahukom sa pagtabang nako nga magpaubos sa dihang ang akong kinamanghuran nga igsoong babaye kalit nga nabuta ug gisuspetsahan nga tumor sa utok. Human ang akong laing igsoong babaye, kinsa nakaila na ni Kristo, ug ako nagpuasa ug nag-ampo suold sa 48 ka oras, ang akong kinamanghuran nga igsoong babaye hingpit nga naayo. Ang iyang doktor wala gayud makahibalo unsay hinungdan. Mao nga nakahukom ko sa pagpasalamat sa Dios ug magpaubos sa pagduol ngadto ni Kristo. Daghan ang ipakita
-
Mike mitubag …
Ang paborito nakong bersikulo sa Basahon ni Mormon nag-ingon: “Si Adan napukan aron ang mga tawo mahimo, ug ang tawo naingon aron sila makabaton og hingpit nga kalipay.” Alang nako, kana ang tuyo sa kinabuhi--pagkaplag og kalipay! Dihang gitaptan og dili komon nga sakit ang akong asawa ginganlan og Guillain Barre’ ug naparalisar ug naospital sa grabing kadaot sa may ugat, ug dayon sa Chronic condition (CIDP), nausab gyud ang among kinabuhi. Wala ko motrabaho hapit 18 ka bulan aron maatiman ang akong gagmayng anak. Bisan kinsa nga doktor among giadto, nagpangita og tambal, milahutay og daghang makahadlok nga mga panahon, ug nahibalo nga ang kinabuhi mubo ra kaayo. Atol niini nga kalisud, samtang nagbasa ug nagtutok ko sa Basahon ni Mormon, nakapasalamat ko sa matag adlaw, sa pagsiksik sa nindot nga mga panahon uban sa among pamilya, sa paghigugma sa katahum sa among palibut, sa pagpangga sa musika ug sa espirituhanong katumanan. Ang Basahon ni Mormon nakatabang nga makasabut ko nga gipadala kami sa Dios dinhi sa yuta kay nahigugma siya kanamo! Gitugot niya nga makalahutay mi sa kalisdanan aron matabangan ming makakat-on, motubo ug magmalipayon! Gitugot niya nga masakitan mi aron mahibalo ug makapasalamat sa maayong panglawas. Nasinati namo ang kasubo aron makaila og kalipay. Ang Basahon ni Mormon puno sa talagsaong ideya nga nagsuporta sa mga pagtulun-an ni Kristo kabahin sa katuyoan sa kinabuhi, pag-ula, ug plano sa Dios kanamo. Naghimo kini’g dakong kalainan sa akong kinabuhi! Daghan ang ipakita


text:
Hi Ako si 玉屋 晃生 (Tamaya Kosei)
Mahitungod Nako
Nagpuyo ko sa Uji City, Kyoto, duol sa world heritage sa Byodoin Temple ug Ujigami Shrine. Ug ang Uji mao ang dapit sa Genji Monogatari, nga gisulat ni Shikibu Murasaki, ang unang nailhan nga babaye nga novelist. Nagtrabaho ko karon isip pottery craftsman taliwala sa kanindot sa kada upat ka mga season. Nagtudlo ko isip ceramics instructor didto sa Thailand sa Chulalongkorn University ug sa Estados Unidos sa Brigham Young University. Nagtudlo ko karon og pottery diri sa akong balay aron matudloan ang mga indibidwal nga may kakulangan aron matabangan sila nga maindependente. Maghimo og mga pottery exhibit sa daghang mga lugar, diin motudlo ko ug maimpluwensya sa daghang tawo. Ganahan kog sport, magbasa, motan-aw og mga art exhibit, mobiyahe sa paglingawlingaw, ug pagluto. Ang oras nga importante nako mao ang oras nga akong gigahin uban sa akong pamilya.
Ngano nga Ako usa ka Mormon?
Sa Daang Tugon, Ecclesiastes 3:11: “Gihimo niya ang tanang butang nga matahum, sa [iyang] panahon: gibutang usab niya ang pagkawalay katapusan sa sulod sa ilang kasingkasing, ngari aron ang tawo dili makatugkad sa buhat nga nahimo sa Dios gikan sa sinugdanan bisan hangtud sa katapusan.” Magbasa ko sa kasulatan ug mag-ampo uban sa akong pamilya kada adlaw, ug mosimba sa Dominggo ug moserbisyo sa uban. Ang tanan kabubut-on sa Dios—ang makalingaw, ang lisud, ang nindot, ug dili maayo nga mga panahon. Ug ang tanang panahon maanindot. Si Presidente Monson, ang buhing propeta sa Ang Simbahan ni Jesukristo sa mga Santos sa Ulahing mga Adlaw, miingon: “Pangitaa ang langitnong giya usa ka adlaw matag higayon. Kon kanunay kitang mabalaka sa ugma lisud kana; kon tarungon maayo ra Matag usa kanato mahimong matinuoron sa usa lang ka adlaw, dayon usa pa ug usa pa gayud, hangtud nga magpakabuhi kita nga gigiyahan sa Espiritu, nga duol sa Ginoo, nga maayo og binuhatan ug kamatarung sa tibuok kinabuhi.”
Unsaon nako pagpuyo ang akong tinuohan?
Usa sa akong pabotito nga panultihon mao ang “Ang panagtagbo [sa uban] makapabuhong sa kinabuhi, ug panagbuwag makapahuluganon sa kinabuhi.” Isip miyembro sa Ang Simbahan ni Jesukristo sa mga Santos sa Ulahing mga Adlaw, nakahimamat kog daghang mga tawo. Bisan karon makaistorya kog lain-laing mga tawo. Ang mas daghang oportunidad sa paghatag bili ug suporta sa usag usa, mas buhong ug makahuluganon ang atong mga kinabuhi. Kon maningkamot ko sa pagkat-on ug pagsunod sa ebanghelyo ni Jesukristo sa akong kinabuhi, akong mabantayan ang akong kaugalingon.


text:
Hi Ako si みちお (Hosaka Michio)
Mahitungod Nako
Usa ko ka bana ug amahan sa lima ka anak, ug nagpuyo ko sa Akishima City in Tokyo, Japan. Usa ko ka bombero, ug isip lider sa pundok sa mga bombero, andam mi sa pagtubag sa adlaw-adlaw nga mga kalamidad. Nagbansay ko sa kendo [fencing sa espada nga kawayan] sukad sa akong pagkabata, ug gihimo gihapon nako karon. Motudlo usab ko og kendo ngadto sa mga bata sa rehiyon. Ganahan ko sa sports ug pag-atiman sa tanaman sa utanon sa pamilya.
Ngano nga Ako usa ka Mormon?
Kon ako magkat-on og mga butang niini nga kasinatian nga gitawag og kinabuhi, akong nasabtan nga dunay mga butang nga lapas sa pagsabut sa tawo. Pinaagi sa pag-ampo ug pagbasa sa mga kasulatan, mabati nako nga ang Manluluwas nga si Jesukristo buhi ug nga Siya naggiya nato.
Personal nga mga Istorya
Unsa ang imong gibuhat sa pagtabang og lig-on sa imong pamilya ug paghimo niini nga malampuson?
Mogahin mi og panahon isip pamilya, hisgutan namo ang kada adlaw nga mga panghitabo sa among kinabuhi, ug maghisgot mi bahin sa ebanghelyo.
Unsaon nako pagpuyo ang akong tinuohan?
Nagpakabuhi ko isip miyembro sa Simbahan, ug atol sa akong pag-eskwela sa kolehiyo nagserbisyo ko og full-time nga misyonaryo sa daghang mga dapit sa Kyushu, Japan. Karon nagserbisyo ko isip magtutudlo sa simbahan, ug akong tudloan kadtong kinsa gusto nga makat-on bahin sa Simbahan ug mga miyembro nga bag-o lang miapil sa Simbahan. Aron makagahin og panahon isip pamilya, naghimo og ‘family home evenings.’ Niining higayona maghisgot mi kabahin sa mga hilisgutan sa Simbahan, maghisgot sa mga panghitabo sa inadlaw nga kinabuhi sa kada sakop sa among pamilya, ug magdula. Pinaagi sa paghimo niini, ako—isip bana ug amahan—makabantay sa akong pamilya nga molambo, ug akong gibati ang kalinaw ug kalipay sa akong pagtuo sa akong inadlaw nga kinabuhi.


text:
Hi Ako si takara
Mahitungod Nako
Nagpuyo ko sa Chiba Prefecture, ug amahan ko sa lima ka mga anak. Ang Japan mao ang nasud diin ang pagpanganak nagpadayon sa pag-ubos, mao nga ako nga dunay lima ka anak nakapasurprisa sa uban, apan malingaw ko nga gilibutan sa cute nga mga bata. Isip negosyante, busy kaayo ang akong kinabuhi, apan nalingaw ko sa paghimo og balanse tali sa panahon sa trabaho, panahon sa pamilya, ug personal nga panahon. Sa adlaw nga way trabaho mag-surf ko sa dagat, ug mahupay ko sa stress pinaagi sa pgsakay sa akong Harley-Davidson nga motorsiklo—milungtad og unom ka tuig sa pagkombinser sa akong asawa nga mosugot nga mopalit ko niini! Laing rason nganong nakahimo ko sa mga butang nga akong kalingawan mao nga ako dunay masinabuton nga asawa. Salamat!
Ngano nga Ako usa ka Mormon?
Sa akong bahin , ang akong ginikanan mga Mormon, mao nga nagsimba nako sukad pa sa akong pagkabata. Sa midako na ko sa paghunahuna sa akong kaugalingon ug dunay akong opinyon, nagsugod ko sa pagduha-duha kon ako ba nagpuyo isip usa ka Mormon sa akong kaugalingong kabubut-on. Dihay panahon nga ako nagtuo nga ang pagsunod sa lain-laing mga sugo (mga lagda) dili kaayo ko gawasnon, ug mibati ko nga wala nako matagamtami ang makalingaw nga mga butang sa kinabuhi. Pero sa dihang nakahibalo ko nga kini nga kinabuhi usa ka proseso aron makaangkong og kalipay nga magpadayon sa kahangturan, ang mga pagtulun-an ni Jesukristo nga gitudlo nako sa simbahan nahimong kabahin nako. Gusto nakong itudlo sa akong mga anak ang importanting mga pagtulun-an ug mga tradisyon nga gitudlo sa akong mga ginikanan nako.
Unsaon nako pagpuyo ang akong tinuohan?
Ang akong motto mao ni ‘Kon ang kinabuhi dili makalingaw, nausik kini.’ Duna koy trabaho isip amahan, isip miyembro sa katilingban, ug isip usa ka Mormon. Ang akong miyson sa kinabuhi mao ang pagtudlo ug pagpadako sa akong mga anak isip amahan, sa pagtrabaho pag-ayo ug pagsalmot sa katilingban isip miyembro niini, ug sa pagtinarung aron ako makahatag og kalipay sa uban isip usa ka Mormon. Aron mahimo kining mga butanga nga malipayon, gibati nako nga kinahanglang malingaw ako pag-una sa akong kinabuhi, ug mao nga ako moadto sa dagat nga akong ganahan, mosakay sa akong motorsiklo, ug moadto og mga lugar uban sa akong pamilya. Wala nako batia nga ako nagpuyo og lahi, kahibulongan nga kinabuhi isip usa ka Mormon. Hinoon, Natural akong nagpakabuhi nga puno sa katuyoan ug kahulugan aron magkahiusa sa kahangturan diha sa kalipay uban sa akong minahal nga pamilya. Usa ka bahin sa akong makalingaw nga kinabuhi nga bisan kon walay mga panganod sa mga Dominggo, mosimba ko imbis moadto a dagat.


text:
Hi Ako si 松原 正典 (Masanori)
Mahitungod Nako
Nagpuyo ko sa gamay nga balangay sa bukid sa Mirasaka, nahimutang sa kabukiran sa Hiroshima Prefecture. Gipadako ko sa dakong siyudad sa Osaka—usa ka siyudad nga limitado sa natural nga kanindot—hangtud sa edad nga 18. Nag-eskwela ko og dairy farming sa kolehiyo, ug ako nakagusto gyud niini sukad. Ug ako nag-eskwela og animal husbandry sa mga umahan sa Estados Unidos, Australia, ug Europe. Isip pamilya kami dunay mga baka nga kuhaan og gatas ug karne, ug mga kanding, ug among panginabuhi mao ang paghimo og cheese gikan sa gatas nga among makuha gikan sa mga baka ug ibaligya kini. Matagbaw ko sa akong trabaho samtang mosangkap ko og gatas—gikan sa mga baka nga gibuhi sa natural nga paagi—ug mga karne, ug makakita sa mga tawo nga nalipay sa pagkaon niining mga butanga nga maayo sa kasingkasing ug sa lawas. Ang Animal husbandry mao ang trabaho nga akong ganahan, ug gibati nako nga ang pagbuhat og cheese mao ang trabaho nga angay nako. Sa gamayng umahan sa among lungsod hapit wala nay batan-ong mag-uuma sama nako, apan sa tabang sa akong pamilya ug sa among mga binuhi, nanghinaut ko nga mapadayon ang pagpreserbar sa maanindot nga mga talan-awon sa balangay sa pag-uma sa Japan. Bisan og ang pagpuyo og kinabuhing mag-uuma dunay daghang trabaho kada adlaw, sa tunga-tunga sa akong mga buluhaton malingaw ko nga molangoy sa sapa uban sa mga bata, magdula sa akong iro, ug mokaon og lamian nga mga pagkaon uban sa akong pamilya.
Ngano nga Ako usa ka Mormon?
Ang labing malipayong gutlo niini nga kinabuhi mao ang mga panahon nga atong gigahin uban sa atong mga minahal ug mga higala. Ug Ang Simbahan ni Jesukristo sa mga Santos sa Ulahing mga Adlaw mao ang simbahan nga nagtudlo nga kita makapuyo usab uban sa atong mga minahal didto sa langit, ug sa dihang nag-ampo ko akong gibati nga kini tinuod.
Personal nga mga Istorya
Sa unsa nga paagi kita makapalambo og mas dako nga kahusay sa atong mga panimalay?
Importante kaayo nga mag-ampo isip pamilya kada adlaw ug paghimo og family home evening.
Unsaon nako pagpuyo ang akong tinuohan?
Sa dihang nagpuyo pa ko sa Estados Unidos isip estudyante sa agrikultura, palaran ko nga naimpluwensya sa daghang buotang mga Kristiyano. Ug sa dihang nagtrabaho ko sa nasud sa Australia akong nahimamat ang mga misyonaryo sa Ang Simbahan ni Jesukristo sa mga Santos sa Ulahing mga Adlaw. Gidawat nako ang ilang mga pagtulun-an ug nabunyagan ko. Mga usa ka oras ang pagdrayb padulong sa simbahan gikan sa among gipuy-an, apan ang among pamily 00002ABD a malipayong mosimba kada semana. Nagserbisyo ko isip unang magtatambag sa kapangulohan sa branch, motudlo usab ko og klase sa kabatan-onan. Ang mga butang nga akong nakat-unan sa simbahan dako kaayog tabang sa akong kinabuhi, ug nakatabang ni nako nga natural nga makat-on unsaon sa paglig-on og mga relasyon samtang duna koy inter-aksyon sa lain-laing mga tawo sa katilingban. Panghinaut nako nga kon ang akong pamilya magpuyo uban ni Jesukristo nga anaa sa sentro sa among kinabuhi nga mabati nako kanunay ang kalipay ug nga ang uban makabati usab niini nga kalipay.


text:
Ang Simbahan ni Jesukristo sa mga Santos sa Ulahing mga Adlaw
mao ang opisyal nga ngalan sa relihiyon nga gitawag og Simbahan sa Mormons. Una sa tanan
nagtuo kami nga si Jesukristo ang Manluluwas sa kalibutan ug ang Anak sa Dios.
Samtang ang among mga kaagi ug mga kasinatian managlahi, ang
Mormons nagkahiusa sa usa ka pasalig ngadto kang Jesukristo. Kini nga site nag-feature sa
mga miyembro sa Ang Simbahan ni Jesukristo sa mga Santos sa Ulahing mga Adlaw nga
nagpakigbahin sa ilang mga istorya ug naghisgot kon unsay kahulugan sa ilang hugot nga
pagtuo alang kanila.
Magkat-on og dugang mahitungod sa among tinuohan


text:
Hi Ako si Chance
Mahitungod Nako
Usa ko ka amahan ug bana. Gikan ko sa dakong pamilya nga may 8 ka igsoon. Katapusan na nako ni nga semester sa kolehiyo ug mogradwar ko sa small business and communications. Kontraktor ko sa landscaping ug ganahan ko sa hagit nga magdesinyo og bag-ong mga nataran. Hilig ko outdoors o mga kalihokan sa gawas sa balay, pagpangayam ug pangisda. Malingaw ko og sports, wakeboarding ug snowboarding. Ganahan ko sa akong pagkaminyo ug pagka-papa.
Ngano nga Ako usa ka Mormon?
Nagtubo ko nga miyembro sa simbahan, bisan pa may istorya gihapon ko sa akong pagkakabig. Ang ebanghelyo ni Jesukristo usa ka butang nga angayang makat-unan sa matag tawo bahin sa ilang kaugalingon. Kanunay may pagtuo ko sa simbahan ni Jesukristo sa mga Santos sa Ulahing mga Adlaw, apan sa akong pagka-18 anyos pa ko nakahukom nga kinahanglan kong mag-ampo sa Ginoo aron mahibalo kon kini ba ang tinuod niyang simbahan. Nakadawat ko og tubag sama sa katinuod sa kinabuhi ug kumpirmasyon nga kini lang ang matuod ug buhi nga simbahan. Nianang higayona, nahibalo kong dili gyud ko mag-inusara. Wala gyud ko magduhaduha nga ang Dios nahigugma kanato ug si Jesukristo misakripisyo sa iyang kinabuhi alang kanato, aron matubos ta pinaagi kaniya. Kon wala ko mamiyembro niini nga simbahan, tingali mahisalaag ko ug walay kasiguroan nga magkauban ang akong pamilya sa hangtud. Walay mas dakong kalipay kay sa usa ka pamilya. Ang Dios makigsulti gihapon sa iyang mga anak karon, ang kinahanglan lang natong buhaton mao ang pagpangamuyo ug pagpaminaw.
Unsaon nako pagpuyo ang akong tinuohan?
Sa akong hunahuna ang pinakamaayong paagi sa pagsunod sa imong tinuohan mao ang pagka-ehemplo ug pagserbisyo. Importante nga magmatinuoron ko sa akong pakig-uban sa ubang tawo. Sa akong panarbaho, dili ni kanunay ang pinakalimpyo, mao nga naningkamot kong mogamit og limpyong pinulongan ug padayon sa akong moral ug gituohan. Dunay nakabantay nga dili ko mogamit og ngil-ad nga pulong ug kini akong oportunidad nga makapaambit sa akong gituohan, relihiyon ug nganong dili ko mohimo niini. Kay lig-on ang akong kombiksyon sa akong tinuohan, ang paggiya pinaagi sa ehemplo maoy akong paagi sa pagsunod sa akong tinuohan.


text:
Sa unsa nga paagi kita makapalambo og mas dako nga kahusay sa atong mga panimalay?
-
Rob mitubag …
Ang pagsinabtanay magsugod sa kaugalingon, dayon sa mga indibidwal ug sa dayon sa grupo. Ang paggahin ug pagpasalig sa personal nga oras alang sa pagpamalandong sa mas dako natong tinguha ug sa atong pamilya, ikatugma sa pagsinabtanay sa panimalay. Ang ingon nga mga buhat nagpasiugda ug mapuslanon nga panglantaw sa mahagitong panahon. Ang panimalay nagkinahanglan og patakaran, kon maayo ang pagkagamit ug pagkadumala nga patas ug makanunayong paagi, ang pamilya luwas sa dili angay nga mga impluwensya. May talagsaong hiyas ang akong amahan, nga nakatabang kaayo niya sa pagsabut sa mga hunahuna sa uban nga sukwahi sa iyang hunahuna o nangaging opinyon, unahon niya pagsabut ang uban. Kon buhaton sab nako kini, ug ibutang ang akong kaugalingon sa sitwasyon sa akong anak, wala ko mag-focus sa akong kaugalingon o manginsulto, akong madumala ang mga sitwasyon nga mas tukma ug alang sa kaayohan sa pamilya. Ang personal nga oras ug positibong kasiguroan nga gihatag sa ginikanan sa iyang mga anak makapasiugda og pagsalig sa kaugalingon ug panabut nga ang bata importante. Aron padayong maka-adjust sa mausabong mga kalihokan sa akong pamilya, akong nakita nga ang paghimo og indibidwal ug family council uban sa mga anak nakong lalaki importante sa among komunikasyon ug kaayohan sa tanan. Tinuoray nga magantihon kini nga kasinatian sa personal nga lebel. Niini nga council ang usa ka format kinahanglang mauyunan diin kaming tanan makapahayag sa among hunahuna ug mga kabalaka nga walay pagsupak. Ang pagkasinabut dili kanunay dayon mahitabo apan kon balikon ang proseso ug mahatagan og tinuorayng pagtagad, ang pamilya magsugod sa pag-istoryahay ug mahitabo ang mas malinawon ug mapinanggaong palibut. Daghan ang ipakita
-
Nadia mitubag …
Akong gihambin ang mosunod nga kutlo gikan sa Pamahayag sa Pamilya ‘Malampuson nga mga kaminyoon ug mga pamilya natukod ug napadayon diha sa mga baruganan sa hugot nga pagtuo, pag-ampo, paghinulsol, pagpasaylo, pagtahud, gugma, kalooy, buhat ug maayong makalingaw nga mga kalihokan’. Ang pagkaginikanan nakahimo nakong maningkamot sa pagka mas maayong tawo, nahibalo nga ang akong mga anak nagtan-aw sa akong lihok, nadasig ako sa pagpakabuhi sa akong gituohan. Ang pagkabaton og mga anak sagad makamugna og kasaba sa among panimalay sa tag-as nga tingog, pagsiyaok ug pagsinggit. Bisan pa, ang paggahin og panahon matag adlaw sa pag-ampo ug pagbasa sa kasulatan isip pamilya, ug pagsimba nga pamilya matag semana nagbag-o sa kalinaw sa among panimalay. Daghan ang ipakita
-
Joy mitubag …
Pagdula! Nagtubo ang akong pamilya nga nagtrabaho gyud og maayo apan mas nagdula og maayo. Kami adunay mga pagsuroy-suroy kutob sa mahimo, ug nagtuo ako nga ang pagbuhat sa mao mas nakapasuod kanamo. Sa mga panahon nga kami magdungan og dula, nakat-unan namo ang daghang bililhong mga leksyon mahitungod sa among mga kaugalingon ug sa usag usa. Kanunay nakong ampingan kadto nga mga leksyon, ug ang akong bana ug ako nagplano sa paghimo og sama uban sa among kaugalingong mga anak. Daghan ang ipakita
-
松原 正典 (Masanori) mitubag …
Importante kaayo nga mag-ampo isip pamilya kada adlaw ug paghimo og family home evening. Daghan ang ipakita
-
Cassandra mitubag …
Matag gabii modalikyat ko sa kwarto sa mga bata aron andamon sila ug mohunghong ko, “maayong pagkatulog.” Nahinumdom ko nga usa ka gabii nakalitan ko sa dakong kalamboan sa akong kamagulangan. Naghunahuna ko sa kapaspas sa panahon ug sa daghan pa unta nakong itudlo kaniya. Kadtong gabhiona usa ka dakong kausaban alang nako. Nausab ang akong kinaiya ngadto kaniya ug sa duha nako ka anak samtang akong naamguhan nga ang matag adlaw usa ka oportunidad sa paghigugma nila, pagtudlo ug pagkat-on gikan nila. Ang pasalamat nga gibati tungod kay ako ang ilang mama, karon ug sa kahangturan, nakapagaan bisan sa pinakalisud nga panahon. Daghan ang ipakita
-
Sergio mitubag …
Ang regular nga pag-ampo sa pamilya ug pagtuon sa kasulatan nakapahimo sa among panimalay nga mas magkasinabtanay. Kon matinud-anon kitang naghimo nianang duha ka butang naglambo ang atong pailub ug gugma sa atong mga anak ug milambo sila sa pagkamabination ug sa paghigugmaay. Ang dungan nga pagpangaon nakatabang sab sa pagpalambo og pagsinabtanay sa panimalay. Ang oportunidad sa pagpakigsulti ug pagpaminaw sa usag usa atol sa panihapon mas nakapasuod namo ug lambo sa kultura sa bukas nga komunikasyon sa among panimalay. Sa katapusan, ang paningkamot unsaon nga malingaw kaming pamilya, panagdula sa balay o sa gawas, namatud-an nga epektibo kaayong himan sa paghimo sa among panimalay nga dapit sa pagsinabtanay. Daghan ang ipakita


text:
Sa unsang paagi nga ang imong mga talento ug mga gasa nakapanalangin sa uban?
-
Ryan mitubag …
Tungod sa akong abilidad isip pediatrician ug instruktor sa neonatal resuscitation may kahigayonan ko ug nakatudlo sa ubang doktor ug nurse unsaon sa paggamit kining sama nga mga baruganan sa pagluwas sa kinabuhi sa bag-ong natawo nga mga bata nga naa sa kalisud. Ang simbahan midonar usab og mga ekipo sa tanang ospital aron magamit sa pagluwas sa kinabuhi sa mga bata. Dunay doktor sa Brazil nga nagtrabaho sa layo kaayo, kabus nga dapit nga misulti nako human makatambong sa kurso nga gihimo sa simbahan, nga sa semana sa wala pa ang kurso dunay bata nga natawo sa ilang klinika nga wala kaginhawa ug wala silay paagi sa pagtabang sa bata ug gitan-aw na lang ang bata nga namatay. Hinoon, karong nakatambong na sa kurso ug nakadawat sa medikal nga ekipo nga gihatag sa Mormon nga simbahan, dili na sila magtan-aw lang sa batang mamatay nga walay himoong lakang sa pagtabang. Sa paggamit sa akong mga talento nakatabang ko sa pagluwas sa kinabuhi sa mga bata sa tibuok kalibutan. Daghan ang ipakita
-
John mitubag …
Ang gugma ug ang kaandam nga moserbisyo importante sa paghimo og kalainan sa uban. Daghan ang ipakita
-
Jeff Decker mitubag …
Modesinyo ko og antik nga panglumba nga motor nga makita sa tibuok kalibutan. Kon mahibaloan sa mga tawo nga ang akong studio sa pagdesinyo naa diay sa Utah, moresulta kini sa paghisgot bahin sa simbahan. Daghan ang ipakita
-
Lori mitubag …
Sukad bata pa, gusto na kong mag-nurse…ganahan kong motan-aw sa nasakitan ug moadto ug…motabang. Mao nga wala ikatingala sa akong pamilya dihang akong gipili ang nursing sa kolehiyo. Ganahan ko isip nurse…daw sama kini sa usa ka inahan…ilabi na kay nagtrabaho ko sa mga bata!!! Nainteres ko sa lawas sa tawo ug sa kasagrado niini ug ganahang mas makat-on sa pagtambal sa grabing sakit sa mga bata. Apan ang pinakadako nakong katagbawan mao ang paghatag og kahupayan sa nanginahanglan. Ang pagkaospital sa usa ka bata tingali makapabalaka kaayo nga kasinatian ni bisan kinsang ginikanan. Ang pagtabang sa pamilya atol sa ilang kabalaka mao ang akong ganahan. Akong gibati nga bisan layo ko sa akong pamilya samtang nagtrabaho, ang serbisyo nga akong gihimo nagpabalanse kanako. Ang kahibalo nga dunay talagsaong plano alang sa tanan nakatabang nako sa pagsulbad sa lisud nga mga butang sa akong trabaho. Nahibalo kaayo ko nga ang kinabuhi sensitibo ug maningkamot gyud ko nga makaluwas og kinabuhi. Apan nahibalo ko nga ang tanan mag-agad sa Ginoo…ug ang kahibalo nga Siya dunay plano naghupay ug naghimo nakong makapadayon sa trabaho!!! Daghan ang ipakita
-
Joy mitubag …
Akong nakat-unan pinaagi sa pagtudlo sa uban mahitungod sa surfing nga atong madayeg og labaw pa ang atong mga talento kon atong ipakigbahin kini. Daghan ang ipakita
-
Colton mitubag …
Kasagaran kita ang instrumento sa tubag sa pag-ampo sa uban. Tanan kita gipanalanginan og mga talento ug gasa ug ang atong kaandam nga mopakigbahin niini sa uban naglig-on kanila ug kanato. Daghan ang ipakita
-
Patrice mitubag …
Sama sa gugma, ang usa ka talento walay bili gawas kon ipakigbahin kini sa uban. Daghan ang ipakita


text:
Hi Ako si Sheryl
Mahitungod Nako
Human sa pagpauli gikan sa full-time nga misyon didto sa South Africa, naamguhan nako nga dili ako makatabang sa tanang tawo bisan asa, apan ako makatabang og usa ka tawo sa usa ka dapit. Ang pagkamahimong magtutudlo mao ang paagi nga akong gituohan nga ako makatuman niana nga personal nga misyon. Gusto kong makighimamat og mga tawo ug maglig-on sa mga panaghigalaay nga ako aduna na. Adunay daghang mga butang nga akong gihunahuna nga makalingaw: pagpahayahay uban sa pamilya, pagkaon og lami nga pagkaon, pagtupo-tupo, ug pagsayaw!
Ngano nga Ako usa ka Mormon?
Sa 10 anyos pa ako, duha ka batan-ong mga lalaki (mga misyonaryo) mianha sa among panimalay. Nahibaloan dayon nako nga ang ilang gisulti mao ang kulang sa akong kinabuhi. Sukad niana nga hitabo, ang matag maayo nga pagpili nga akong gihimo nahimo tungod sa akong pagkamiyembro sa Simbahan—nagpili asa ako moeskwela og kolehiyo, nagdesisyon sa pagserbisyo og misyon, nagpili sa akong propesyon. Kon ang usa ka tawo makasabut gayud kon kinsa sila isip anak sa Dios ug nga sila adunay katuyoan dinhi niining kinabuhi, sama sa akong nakat-unan pinaagi sa akong pagkamiyembro, niana bisan kinsa mahimong malipayon. Kana maoy nahimo sa ebanghelyo ni Jesukristo alang kanako—mitabang kanako nga magmalipayon tungod kay akong nakaplagan ang kamatuoran sa Dios.
Unsaon nako pagpuyo ang akong tinuohan?
Nagsimba kada Dominggo kon mahimo nagtugot kanako sa paghinumdom sa mga saad nga akong gihimo sa bunyag, ug ang mga leksyon nga akong nakat-unan samtang nagtambong nakalig-on kanako. Nagdapit sa akong mga higala ug pamilya sa pagkuyog kanako ngadto sa simbahan sa pagkat-on pa mahitungod sa akong relihiyon maoy usa ka butang nga importante ngari kanako. Nahibalo ko nga kini ang tinuod nga Simbahan sa Dios dinhi sa yuta. Kinahanglan gayud nga ipakigbahin ko kini ngadto sa uban. Ang pag-ampo kada adlaw ngadto sa akong Langitnong Amahan nagtugot kanako sa paghatag og pasalamat ug sa paghangyo sa paggiya sa akong kinabuhi.


text:
Hi Ako si Frank Mansuetto
Mahitungod Nako
Ganahan kong mangisda sa inilang Atlantic ocean kon dili nako kauban ang akong napulo ka apo. Ganahan kaayo ko sa sports sa Ny mao nga motan-aw ko sa mga dula kutob sa mahimo. Natawo ko sa Brooklyn sa Italyanong pamilya ug nahimong Sundalo atol sa Vietnam era. Miadto ko sa Vietnam ug didto ko sulod sa usa ka tuig sa Phu Bai, dili layo sa Hui nga karaang kapital sa Vietnam. Daghan ko og kasinatian sa akong tulo ka tuig sa militar. Ang akong asawa si Thea ganahan og art ug sagad ming moadto sa Metropolitan Museum of Art sa NYC. Magluto ming duha ug ganahan nga mangaon og bag-o ug makalingaw nga resipe. May paborito mi nga Indian, Italian ug Japanese nga restaurant. Duna mi upat ka anak nga naa sa Virginia Beach, Madison New Jersey, Idaho falls, ug sa Siyudad sa Salt Lake.
Ngano nga Ako usa ka Mormon?
Wow! pagkanindot nga panaw sa kinabuhi. Nahitabo ni human sa Vietnam ug dihang miuli ko human sa dili makahimuot nga pagdawat sa mga higala, may usa pa ko ka tuig nga magpadayon sa Militar. Dunay panahon sa akong pagpuyo sa Ft Lewis washington state naghunahuna ko unsay akong buhaton inigkahuman sa akong panerbisyo. Kanunay kong mobati nga ang kinabuhi dunay laing kahulugan kay sa ipakatawo lang ug mamatay. Kon mao man kana nagtuo ko nga ang pagpakabuhi wala kaayoy kahulugan. Tingali walay labut sa karelihiyuso, ang rason nganong usa ko ka Mormon tungod kay gipangayo ko kini. Gusto kong mahibalo unsay buhaton human sa akong panerbisyo sa militar ug nasurprisa nga relihiyon ang tubag sa akong pangutana imbis talagsaong konsepto o sekreto. Nasurprisa ko niini ug dili kini ang akong gusto o gipaabut. Apan ania ko usa ka Mormon, makalingaw ang pamaagi sa kinabuhi.
Unsaon nako pagpuyo ang akong tinuohan?
Naa mi sa di kasarangan nga dapit sa kalibutan diin ang mga Mormons diyutay ra. Diyutay ra mi dinhi. Nagserbisyo ko sa simbahan dihang nabunyagan ko human sa akong panerbisyo sa militar sa France sulod sa duha ka tuig, isip Branch President sa Queens ug daghan pa kaayong mga calling sama sa Young Men President ug scouting hangtud sa High Council. Gibuhat ko kining tanan, sama sa ubang Mormons niini nga bahin sa kalibutan. Miserbisyo ko kay gihangyo ko ug ganahan sab kong motabang sa uban. Gihatagan ko og daghan ug ipakigbahin ko kini kon akong mahimo.


text:
Hi Ako si Reine
Mahitungod Nako
Nagpuyo ako sa France sa usa ka siyudad nga gilibutan og mga bukid, nga nindot kaayo alang niadtong kinsa gusto og mga sport sa tingtugnaw. Gusto kong mosayaw, mogahin og oras uban sa akong bana, motan-aw og mga hitabo sa sport, ug mobansay og mga sport, ilabi na ang rugby ug karate. May kurso ako sa abogasiya ug mga pinulongang langyaw. Gusto kong mogahin og oras uban sa akong mga higala sa eskwelahan ug maghimo og “gabii sa mga babaye” uban kanila. Gusto ko usab ang pagtudlo; ako usa ka boluntaryo sa pagtabang og batan-ong babaye sa iyang homework ug paghimo og kultural nga mga pagsuroy uban kaniya. Dili ako maayo nga tigluto, apan kay ako gustong mokaon, ako naninguha pag-ayo nga makakat-on niini nga kahanas.
Ngano nga Ako usa ka Mormon?
Usa ko ka Mormon salamat sa akong inahan. Gikahimamat niya ang mga misyonaryo ug gidawat ang ebanghelyo sa diha nga siya miadto sa France sa wala pa ako matawo, busa nagtubo ako sa Simbahan. Usa ko ka Mormon tungod kay ako nahibalo nga ang Dios buhi; nahigugma Siya kanako ug may plano alang kanako. Ako nahibalo nga sa tinuod ako makig-uban sa akong bana sa kahangturan. Kini nga kahibalo nagtabang kanako sa akong inadlaw nga kinabuhi ug kon ako may mga pagsulay. Naghatag kini kanako og kaisug sa paghimo og importanting mga desisyon, paghimo og mas maayong pagpili, ug sa dili pagkahadlok sa umaabut.
Unsaon nako pagpuyo ang akong tinuohan?
Ang akong relihiyon usa ka importanting bahin kanako. Naninguha ako sa pagbuhat sa akong labing maayo sa pagserbisyo sa akong pamilya ug sa akong komunidad. Ang pagkamiyembro sa Simbahan naghatag kanako og oportunidad sa pagserbisyo, ug ako gustong mobisita sa ubang mga babaye nga miyembro sa Simbahan, motabang sa organisasyon sa Young Women pinaagi sa pagtuon sa mga baruganan sa ebanghelyo, ug mohimo og mga kalihokan nga anaa sa manwal.


text:
Hi Ako si Pierre.
Mahitungod Nako
Nagpuyo ko sa Switzerland uban sa akong asawa si Monique. May duha mi ka anak ug 7 ka apo. Nalipay kaayo ko sa akong 20 ka tuig nga panarbaho sa human resources sa usa ka ospital sa Geneva, Switzerland.
Ngano nga Ako usa ka Mormon?
Nagsugod kini tungod sa tradisyon nga gipasa ngari kanako sa akong pamilya ug usa kini ka butang nga maayong buhaton. Wala madugay nakaangkon ko og kaugalingong pagpamatuod. Kon wala pa kini di ko motuo nga magdugay ko ani nga simbahan! Milambo ang akong pagpamatuod dihang akong gigahin ang akong panahon sa pagserbisyo sa Mormon nga simbahan.
Unsaon nako pagpuyo ang akong tinuohan?
Natural lang. Sentro kini sa akong kinabuhi ug alang nako usa ka mahinungdanong estilo sa kinabuhi. Ang akong pagtuo mao ang akong kinabuhi. Sulod sa mga tuig nagpabilin kong aktibo sa lain-laing mga calling nga gihatag kanako sa pagpangulo ug pagtudlo sa ubang miyembro sa Mormon nga simbahan.


text:
Hi Ako si Matthieu
Mahitungod Nako
Pamilya: Nakigminyo ko sa babaye nga akong gipangandoy ug napanalanginan mi og mas labaw sa kinabuhi nga relasyon sukad mi nagkita. Kini nga relasyon tingali ang may dako kaayo og kahulugan kanako, ikaduha sa akong relasyon sa Dios. Kini gayud ang pinakabililhon kanako. Kami ang malipayong mga ginikanan sa tulo ka anak, nag-edad og lima ngadto sa napulo. Ganahan mi nga kauban sila, giampingan ang ilang paglambo, midayeg kanila sa ilang paglambo gani sa klaro kaayong mga talento o sa kataw-anan apan makalig-on sa relasyon nga pakigdula kanila. Ingon og napanunod nila ang pagkadiosnon, daw ingon niana, sa kadaghanang panahon… Trabaho: Ka-partner ko sa usa ka boutique consulting firm. Nagtrabaho ko isip consultant sulod sa dose ka tuig, nagtabang sa mga kompanya pagdesinyo og estratehiya sa ilang risgong pagdumala, pag-implementar og information security management system o paghimo og business continuity plan. Daw kiwaw paminawon apan ganahan ko niini ug nindot kini! Malipay kong motabang sa tanang mapuslanon nga organisasyon, gikan sa dagkong kompanya ngadto sa gagmayng lokal nga industriya ug tanan nga sama niana. Nakadawat ko og mga pasidungog ug mas nailhan ko tungod sa akong pagsulat sa mananaog nga basahon bahin sa business continuity planning mga tuig na ang milabay. Sa laing hilisgutan: - Natuman ang akong pangandoy sukad pagkabata, nakapasar ko sa pagkuha og Mountain Leader certification niadtong 2009 ug ganahang mokatkat sa kabatoan ug sa ice, mag-hike sa bukid ug mag-ski. Ang pag-adto sa kabukiran naghatag kanako og pagbati sa personal nga kagawasan, nagpalayo kanako sa mga problema karon ug nagkonektar kanako sa diosnong bahin nga ingon og kanunayng gipadayag sa Kinaiyahan nganha sa Tawo. - Malipay ko nga maghimo og balak, mugbong istorya, personal journal, mugbong sugilanon ug tanang butang aron mahawan ang kanunayng puno nakong hunahuna. - Nagtudlo sab ko sa duha ka unibersidad kabahin sa risk management, gamit ang akong mga kasinatian sa bukid sa paghatag og ideya alang sa negosyo. Alang nako, ang pagpakigbahin sa kasinatian sa mahinamong tigkat-on usa sa pinakamagantihon nga kasinatian.
Ngano nga Ako usa ka Mormon?
Akong gipili nga mag-Mormon kay nagatuo ko ang mga gituohan ug sumbanan sa Mormon nga simbahan nagrepresentar sa hunahuna ug kabubut-on sa Dios ug nagatuo ko sa simbahan nga tukma gayud sama sa makita sa ngalan niini, nga mao ang Simbahan ni Jesukristo. Nagatuo ako nga ang tawo nga gitagad sa mga Mormons isip propeta sa pagkatinuod mao ang tigpama-ba sa Dios dinhi sa yuta. Akong gipili nga mag-Mormon bisan naa ko sa nasud diin naglisud kini nga relihiyon tungod sa sayop nga pagsabut ug sayop nga opinyon sa publiko. Lain-lain og relihiyon ang akong mga ginikanan kaniadto ug mipili nga magpamiyembro sa simbahan nga Mormon human sa mainampingong pagtuon ug sa espirituhanong kumpirmasyon. Nagpasalamat ko nga ilang pagpasa nako ang mga pagtulun-an nga ilang gihuptan. Hinoon dili nila ikapasa ang personal nilang kombiksyon ug mga gituohan. Sa pundasyon nga ilang gihatag, akong gitukod ang kaugalingon nakong opinyon ug naningkamot sa kaugalingon nakong espirituhanong kumpirmasyon.
Unsaon nako pagpuyo ang akong tinuohan?
Ang pagka-mormon labaw pa kay sa naandang buluhaton sa adlawng Dominggo alang nako. Labaw pa kini kay sa pamaagi sa kinabuhi. Ingon og nagbugway kini sa matag kaugatan sa akong kinabuhi, maayo nga pagkabugway nga dili magkabulag. Hinoon bukas ko alang sa ubang mga relihiyon. Daghan sa akong mga higala naggikan sa laing relihiyon o walay gituohang Dios ug makadasig ang pagpakigbahin sa among hunahuna ug mga gituohan. Sa akong panerbisyo sa simbahan, naningkamot kong may dakong panahon uban sa kabatan-onan, ilabi na sa pagkatkat sa kabatoan, pag-hike, o paningkamot nga maandam sila alang sa umaabut nga mga hagit. Alang nako ang pagka-mormon naglakip usab sa pag-amuma sa usag usa, pagtabang sa nanginahanglan, pagtukod og malungtarong relasyon ug iapil kining tanan ngadto sa inadlawng buluhaton (uban sa pag-ampo o pagbasa og balaang mga sinulat), . Bukas kaayo ko kabahin sa relihiyuso nakong gituohan bisan naa ko sa n 000020AB asud nga ang relihiyon gitagad isip pribado kaayo nga hilisgutan. Naningkamot kong dili makahasol apan akong nakita nga ang mga tawo ganahang masayud sa hinungdan nga naingon ka niana, ilabi na bahin sa relihiyon.


text:
Sa unsa nga paagi makatabang ang Espiritu Santo kanimo?
-
Kelly mitubag …
Ang gasa sa Espiritu Santo usa ka dakong kahupayan sa akong kinabuhi. Akong mabati ang Iyang impluwensya ug mapasalamaton sa Iyang giya. Ang yano nga inadlawng panghitabo sama sa pagdesisyon sa pagtawag og higala, pag-apil sa piho nga kalihokan, pagdesisyon sa pinansyal, o pagtabang sa akong anak nga makalatas sa mga pagsulay, kining tanan nadasig sa Espiritu Santo. Nakakat-on ko nga kon mohunong ko ug maminaw sa mga pagbati ug pag-aghat nga akong nadawat, ug sundon kini, nahiuyon ko sa akong Langitnong Amahan. Daghan ang ipakita
-
Abrianne mitubag …
Ang Espiritu Santo nakatabang kanako sa daghang mga paagi sa akong kinabuhi. Sa bag-o pa lang, nakakita ko sa kinasing-kasing ug walay katapusang gugma sa atong Langitnong Amahan pinaagi sa gamayng mga hunghong sa Iyang Espiritu sa diha nga akong kinahanglanon ang mga tubag sa pinakaimportanteng mga pangutana sa akong tibuok nga kinabuhi. Pananglitan, nabalaka ko mahitungod sa kaminyoon sa diha nga ako miuli gikan sa misyon nako... Kanus-a ko magminyo? Ug kinsa? Human sa daghan kaayong mga kapakyasan sa pagpakig-dating, ug human sa daghang mga kapakyasan og daghang mga relationships, nakasugod ko sa pagpalandong, ug tingala og serioso, kon naa diay ang mahigugmaong kauban para sa ako. Apan, nagpadayon ko sa pagtuo ug pagsalig sa Dios ug sa Iyang plano, diin ang tanang mga tawo malipay, ug ang tanang mga butang mahimong makaturonganon. Nagpadayon ko sa paglahutay diha sa pagsunod sa mga instruksyon sa Espiritu Santo, bisan kadtong maora'g walay kapuslanon o di importanteng mga pag-aghat. Ug karon, nakakita ko nga sa realidad, nakabansay lang ko sa pagsunod kaniya sa panahon nga ako nakabisog. Pinaagi sa Iyang Espiritu, migiya diay ang Dios kanako ngadto sa akong mahangturong kalipyan, ug ngadto sa akong bana gihapon. Nakabati ko nga ang atong Amahan may plano para sa atong tanan, ug kita kinahanglan lang sa pagpaminaw sa Iyang tingog. Daghan ang ipakita
-
vivian muñoz mitubag …
Sukad sa gamay pa ko, duna koy lahi, espesyal nga kasinatian sa pagpakigsulti sa akong Magbubuhat, pinaagi sa personal nga pag-ampo. Sa daghang panahon, naa koy mga pagbati sa hunahuna ug kalinaw, kahupayan, ug giya kon mangayo ko Kaniya sa Iyang tabang ug tubag sa akong mga problema. Nahinumdom ko sa ngit-ngit, ulanon, bugnawng mga gabii diin makamata ko sa labihang kahadlok sa gamay pa ko, ug mag-ampo ko uban sa pagtuo, mohangyo sa Dios nga di unta ko mahadlok, ug mibati ko og dakong kalinaw, mibalik ang mainitong pagbati, dihang mibiya ang kahadlok, ug unya sa kasiguroan, nga Siya anaa ug nakaila gayud kanako, nga ako importante para Kaniya, Siya nahigugma, ug nagtinguha sa pinakamaayo para nako. Mao nga pinaagi sa Balaang Espiritu, Siya sa tinuod makigsulti kanako sa bisan unsa nga akong ihangyo kaniya uban sa pagtuo. Usab, sa matag higayon nga ako mangayo Kaniya og tabang nga makit-an ang importante nakong butang nga nawala, kon mobalik ko sa dapit nga giadto na nako, ug sa daghang higayon tua ra didto ang nawala, apan human ko mangayo niini Kaniya, ug dili sa wala pa. Dihang mas dako na ko, kon makahimamat ko og batan-ong lalaki nga madanihon o espesyal, mangayo ko og giya sa Langitnong Amahan, aron makita kon Iya kong tabangan sa pagpangita sa pinakamaayong tawo nga ikalipay nakong ikauban. Ug sa matag higayon, makadawat ko og tubag; kadaghanan ang tubag “Dili,” ug kausa lang nga ang tubag“Oo”!! Pagkatalagsaon niadtong adlawa! Daghan ang ipakita
-
Paora mitubag …
Ang Espiritu Santo nakatabang nako sa dinagko nakong desisyon. Gikan sa pagpasakop sa Simbahan, pagmisyon, kinsa ang minyoan, pagpalit sa unang balay, sa pagpanganak. Akong gipasalamatan ang padayon niyang pakig-uban ug giya. Nasayud ko sa iyang mga paghunghong ug sa matag higayon nga may kaisug ko sa pagsunod sa iyang aghat, ang kasiguroan ug kalipay mao ang resulta. Daghan ang ipakita
-
Mikhail mitubag …
Ang Dios mitabang nako pinaagi sa Espiritu Santo pinaagi sa pagtabang nako nga makahimo og matarung nga mga pagpili sa akong pamilya, trabaho, ug sa pagserbisyo sa Simbahan. Daghan ang ipakita
-
John mitubag …
Ang Espiritu Santo nagtabang nako nga makaangkon og kalinaw. Naghatag ni nako og kasayon sa paghunahuna ug pagdesisyon. Daghan ang ipakita
-
Stan mitubag …
Tinuoray kong nagatuo nga ang Espiritu Santo mitabang nako matag adlaw sukad ko naghinulsol. Dihang naningkamot kong sundon ang iyang mga aghat, nakadawat ko og mahangturong mga panalangin sa tanan nakong imbensyon, sa akong pakigrelasyon sa trabaho, kaminyoon ug sa pamilya--uban sa akong mga anak ug mga apo. Duna koy lig-ong pagpamatuod sa katalagsaon sa Espiritu Santo diha sa akong kinabuhi. Daghan ang ipakita
-
Rochelle mitubag …
Ang tanan nga dagkong mga desisyon sa akong kinabuhi nahimo human sa pagpaminaw ug pagsunod sa Espiritu Santo. Ang Iyang pagtudlo mahimong lahi alang sa kada tawo. Ug bisan sa personal, magkalainlain gikan sa pagbati og maayo kaayo mahitungod sa usa ka desisyon, sa tinuoray nga pagpaminaw sa mga pulong , o sa ubang mga panahon, mobati lamang ako og kainit sa sulod, gani kahilakon. Bisan hain nga paagi, ako kompyansa sa direksyon nga akong sundon. Usa sa labing importante nga mga desisyon nga akong nahimo mao ang pagsagop sa among gamay nga batang lalaki. Kini sa tinuoray dili akong kaugalingong ideya, apan usa ka butang nga gisugo sa Dios kanako nga buhaton gikan sa sinugdanan ( pinaagi sa mga pagbati sa Espiritu Santo). May tulo ako ka mga bata nga gipanganak pinaagi og cesarian ( ug usa ka bata nakuha sa ikaunom nga bulan), ug busa ang akong doktor dili na gusto nga dugangan ang among mga anak. Nga, sa prangka nga pagkasulti, maayo ra kanako. Ang among kamagulangan adunay kakulangan, ug uban sa duha ka manghud nga mga babaye, ang among panimalay gubot! Dayon mga usa ka tuig human matawo ang among kamanghuran, diha ako sa gym nagtan-aw sa tv mahitungod sa gagmay nga mga bata diha sa mga balay sagupanan sa mga Instik. Usa ka gamay nga tingog miabut sa akong hunahuna, “Makahimo ka niana.” Ingon og miabut kini og kalit. Apan nasayud ako nga ang Espiritu Santo mao ang nagsulti kanamo sa pagsagop. Sige, iabante og mga usa ka tuig og tunga. Ang akong bana ug ako nagdrive paingon sa iyang mga ginikanan human sa usa ka semana nga camping uban sa akong pamilya. Taliwala sa pagpahimulos sa talagsaon nga panahon kauban sa among paboritong mga tawo, ang akong bana mihisgot mahitungod sa pagsagop, nasayud nga ang pamilya mao ang mahinungdanon sa kinabuhi. Akong naamguhan nga kini nakahimo og problema. Lain ang adunay dako nga ambisyon, apan ang pagbuhat niini nga mga ideya makahadlok og gamay. OK, makahadlok kaayo! Sa pag-abut namo sa Texas, misugod ako sa pag-ampo mahitungod sa unsay kinahanglan namong buhaton. Nadawat nako ang tubag nga tataw og piho nga nahibalo ko nga walay problema kon unsay among pagabuhaton. Ang akong hunahuna napuno sa mga pulong nga dili ako. Sa tinuod kini ingon og mga kasulatan. Mitindog ako uban sa mga luha nga nagdagayday sa akong nawong. Sukad niana nga higayon, ang akong bana ug ako nahibalo nga kami mosagop og bata kinsa adunay kakulangan. Sa piho, ako nagpaabut og usa ka gamay nga bata nga may Down syndrome nga ka-edad sa akong anak nga lalaki. Human sa among unang anak, kami dihay ideya og unsay among gibuhat. Ug dihay daghan kaayo nga mga batang may kakulangan nga naglisud sa balay amumahan. Kinahanglan sila og mahigugmaon, permanenting mga panimalay. Mga upat ka adlaw sa wala madugay, nakakaplag ako og usa ka gamay nga batang lalaki pinaagi sa usa ka adoption link diha sa fast-food nga website. Mas manghod siya og usa ka bulan sa among kinamagulangan nga lalaki ug adunay Down syndrome. Ang una ko nga hunahuna mao, “ Mahimo kong higugmaon kana nga gamayng bata nga lalaki.” Nianang higayuna, ang akong bana diha sa family room, nakigsayaw sa mga bata. Ako lamang nga mahunahuna kining gamay nga batang lalaki nga matipon kanila. Akong gipakita sa akong bana ang webpage ug parehas mi og gibati. Mikabat og mga walo ka bulan usa pa namo siya nadala. Dihay daghang makapaikag nga nindot ug bati sa proseso, ug Nahibalo ko nga ang Dios migiya sa dalan sa among anak nga lalaki nga maanha sa among panimalay. Dili siya makasulti ug wala mabansay sa pag-adto sa kasilyas, busa may mga adlaw nga lisud. Tungod kay ako nahibalo nga kini mao ang pagbuot sa Dios sa among pamilya, nakapasayon kini sa malisud nga mga adlaw. Naghatag kini kanako og kompyansa ug dako kaayong kahupayan nga makahimo ako niini. Mao kana ang nahimo sa Espiritu Santo kanako. Ang kahadlok nga unang nag-uban niini nga proseso nawala sa dihang nahibaloan ko nga kini mao ang plano sa Dios kanako. Pinaagi sa pagsunod sa Espiritu Santo, akong nahibaloan nga ang plano sa Dios mas maayo kay sa bisan unsa nga akong maplano sa akong kaugalingon. Nagsugod pa lamang ako sa pagkakita sa mga panalangin nga Iyang gigahin alang kanako ug sa akong pamilya. Kini molungtad ngadto sa mga kahangturan! Daghan ang ipakita


text:
Hi Ako si Bruce
Mahitungod Nako
Usa ko ka amahan sa 8 ka anak ug apohan sa 34. Nagserbisyo ko isip Mission President sa Florida Tampa Mission. Ganahan ko og musika, sports, mobasa sa mga kasulatan, mag-exercise ug tingali makaingon mo nga ganahan ko sa kinabuhi. Duna koy dakong pagpamatuod sa Mormon nga Simbahan.
Ngano nga Ako usa ka Mormon?
Usa ko ka Mormon kay nakadawat ko og papamatuod nga ang Gipahiuli nga Ebanghelyo ni Jesukristo tinuod. Ganahan ko sa Basahon ni Mormon kay nagpamatuod kini kang Kristo ug sa Iyang maulaon nga sakripisyo alang nato. Usa ko ka Mormon tungod kay nahibalo kong si Joseph Smith nakakita sa Amahan ug sa Anak ug siya usa ka propeta nga tinawag sa Dios.
Unsaon nako pagpuyo ang akong tinuohan?
Gisunod nako ang akong gituohan pinaagi sa pagbinuotan. Nag-ampo ko sa Langitnong Amahan matag adlaw nga giyahan ko pinaagi sa Espiritu Santo sa pag-alagad Kaniya ug pagdasig sa akong isigkatawo. Nagmisyon ko aron motabang sa uban nga makakaplag sa kamatuoran


text:
Jarem mitubag …
Daghang mga tawo nga akong nahimamat sa industriya sa mountain sports ang nagsulti kanako nga ilang gitan-aw ang bukid isip ilang relihiyon. Nagsulti sila kanako nga sila supak og “tinukod nga mga relihiyon” ug sa kasagaran naghunahuna nga kini daghan kaayong gidili.
Gibati ko usab nga duol sa Dios didto sa kabukiran, apan kasagaran akong gipangutana, “Unsa ang sayop sa pagbuhat lamang sa bisan unsay makalipay kanimo?” “Nganong gikinahanglan nga adunay daghang mga balaod?” “Unsaon nimo sa pagkalipay uban niadtong tanan nga mga gidili?”
Kadto sa una lisud nga mga pangutana alang kanako. Nagtuo ako nga kita kinahanglan nga magmalipayon. Bag-ohay nakong naamguhan nga ako nagsunod diay niadto nga mga tinuohan. Ako nagbuhat sa unsay naghimo kanako nga malipayon. Nahigugma ako niini nga ebanghelyo! Nagpuno kini sa akong kinabuhi og hingpit nga kalipay, naghatag kanako og kalig-on, ug nagpabarug kanako kon ako madagma. Nagpuyo ako sa paagi nga naghimo kanako nga malipayon. Ang Dios nasayud sa atong pagkatawo ug Siya nasayud og unsay modala kanato og labing kalipay. Makagahin kita sa atong tibuok nga mga kinabuhi sa pagpangita og kalipay sa atong kaugalingon nga paagi, o makalaktaw kita ngadto gayud sa tinuod nga kalipay pinaagi sa pagsunod sa mga pagtulun-an sa Dios ug sa Iyang mga balaod. Wala pa akoy nahimamat bisan kinsa nga mas malipayon tungod kay sila nagpuyo supak sa ebanghelyo! Ang mga balaod sa Dios nagdili lamang kanato gikan sa pagdaot sa atong mga kaugalingon ug sa uban, mahimong mga ulipon sa adiksyon, ug malinga gikan sa tinuod nga kalipay pinaagi sa pagpangita niini sa mga dapit nga dili gayud makahatag sa tinuod ug malungtaron nga kalipay.
Ang pangutana dili ang “kinahanglan ba natong buhaton ang unsay makalipay kanato”? apan hinoon, “unsa ang tinuod nga kalipay ug unsa gayud ang makahimo nato nga labing malipayon?” Ako nagtuo nga ako may mga tubag niadtong duha ka pangutana ug ang duha makahupay ug makapaukyab diha dayon!
Daghan ang ipakita
Gamay lang ang ipakita


text:
Hi Ako si Mick Hagen
Mahitungod Nako
27 anyos ko nga negosyante og Internet sa San Francisco. Mibiya ko og eskwela sa Princeton University (mga unom ka tuig na) human sa akong pagka-first year aron magsugod ko og kompanya nga gitawag og Zinch.com. Website kini nga mokonektar sa mga estudyante ngadto sa mga estudyante sa college/grad school aron makakita og mga oportunidad ug mga scholarship. Duna mi kapin sa 3 ka milyon nga users ug nagtrabaho uban sa kapin sa 1,000 ka mga kolehiyo. Ang kompanya sa karon dunay kapin sa 100 ka empleyado nga may opisina sa tulo ka lain-laing dapit. Ang kompanya padayon nga nagtubo karon. Duna mi maayo kaayong management team sa Zinch. Bag-o lang wala na kaayo ko manginlabut niini aron makasugod ko og bag-o. Wala pa kini makasugod, apan usa kini ka consumer mobile app. Ganahan kong magmugna og butang nga dunay bili ug magtukod og mga kompanya. Ang pagsugod mao gayud ang akong ganahan. Ganahan kaayo ko og teknolohiya ug sa Internet. Gawas sa negosyo, ganahan ko og sports. Midula ko og basketball pagka-high school ug malingaw gihapon ko niini. Ganahan pud kong mosayaw. Sakop ko sa hip-hop dance group sa Princeton. Ako ug ang akong asawa dunay dance video diha sa YouTube nga dunay kapin sa 2 ka milyon nga views. Gusto kong mobiyahe ug mosuroy sa kalibutan. Pagkaanindot nga ikaw makakat-on og lain-laing kultura ug mga kaagi. Ug nalipay ko nga usa ko ka bana ug papa. Gihigugma nako ang akong anak labaw sa tanan niining kalibutana. Ug nangandoy sab kong mahimong rapper. Ganahan ko og hip-hop ug ganahan og rhymes. Basin diay ugma damlag. :)
Ngano nga Ako usa ka Mormon?
Makaingon gyud ko nga, usa ko ka Mormon kay naghatag kini nako og kalipay. Kon magtuman ko sa pagtulun-an sa Mormon—mag-alagad sa Dios ug sa uban, magbinuotan—akong makita ang mas hingpit nga kahulugan sa kinabuhi, katuyoan, ug panglantaw. Nagpakabuhi ko nga may positibong pagbati ug kamasaligon nga ang Dios naa sa akong kiliran. Akong gibati nga dili pinugngan ug maayong mokontrolar. Samtang nagserbisyo ug naningkamot kong motabang sa uban, akong tan-awon ang gawas, ug kalimtan ang akong pagkadili-hingpit o ang mga hagit. Akong mamintenar ang positibong kinaiya ug makita ang kamaya ug kalipay nga nadawat sa matag adlaw. Ang mga pagtulun-an nagdala og kahapsay ug porma sa samok ug walay porma nga kinabuhi. Mas naka-focus ko sa mga butang nga importante. Ug mobati ko sa gahum, uban sa Dios nga nagauban kanako, sa paghimo sa angay nakong himoon. Siya buot nga ako molampos.Gusto Siya nga maayo ug nindot ang akong mahimo. Masaligon ko nga kon ako moserbisyo Kaniya ug mohinumdom sa tinubdan sa tanang panalangin, padayon kong mapanalanginan (usahay sa mga paagi nga dili lamang sa espirituhanon). Sa akong pagka-Mormon natabangan ko nga makasabut niini nga panglantaw. Ug niini akong nakaplagan ang kalipay. Gipamatud-an sa Espiritu Santo nga kini ang matuod. Kadaghan na ko makabasa sa Basahon ni Mormon, ug nag-ampo kabahin sa katinuod niini, ingon man kon si Joseph Smith tinuod ba nga propeta. Dili ko makalimod sa akong gibati. Ang Espiritu Santo mitandog sa akong kasingkasing ug mikumpirmar nga kini tinuod. Ang pagka-Mormon mao ra gyud ang pinakaimportante para nako.
Unsaon nako pagpuyo ang akong tinuohan?
Labaw ka importante, naningkamot kong mahimong maayo nga bana ug amahan. “Walay kalampusan sa kalibutan ang ikahulip sa kapakyasan sa panimalay,” miingon s 000018E8 i David O. Mckay. Naningkamot ko nga akong mahigugma ug maserbisyuhan sa pinakamaayo ang akong panimalay. Gusto kong makabaton og talagsaong relasyon sa akong asawa ug makapadako og mga anak kinsa gustong moserbisyo sa Dios ug sa Iyang mga anak. Kasagaran mapakyas ko. Layo pa kaayo ko sa pagkahingpit. Ang pagpangita og balanse ug pag-atubang sa mga responsibilidad sa kinabuhi lisud. Apan naningkamot ko ... ug kana ang gilauman sa Dios. Mihangyo Siya nga mohimo ta sa pinakamaayo. Ang atong paghimo sa pinakamaayo kanunay gayud nga mapasalamatan kon anaa kita sa buluhaton sa Dios. Usa sa pinakamaayong butang bahin sa Mormon nga Simbahan mao nga ang nangalagad niini tanan mga boluntaryo, walay sweldo. Tanan kami dunay oportunidad sa pagserbisyo sa lainlaing kapasidad. Sa usa ka tuig posible kang magtudlo sa mga bata, ug sa sunod posibling mangulo ka sa kongregasyon. Tanan kami dunay oportunidad sa pagserbisyo, ug padayon kini nga maglahi-lahi ug ibalhin-balhin. Tanan kami mga boluntaryo. Tanan kami walay sweldo. Gihimo namo kini kay gusto mi nga moserbisyo ug motabang sa uban. Usa kini sa talagsaong panalangin sa pagka-Mormon. Ug mipalambo kini nako nga dili nako makuha sa ubang paagi. Duna koy oportunidad nga mangulo sa lainlaing grupo sa Simbahan. Usa ka butang nga ganahan kaayo nako mao ang oportunidad nga makaadto ug makabisita sa mga pamilya ngadto sa ilang panimalay. Mas makaila ko sa ilang pamilya, sa ilang mga kalampusan, mga panlimbasug, gipangbuhat, sa ilang kinabuhi. Ganahan ko sa mga tawo ug sa panaglahi sa usag usa. Nakakat-on ko gikan nila tungod niini ug milambo uban nila. Isip usa ka lider, ikaw moserbisyo—sa pagbayaw ug pagdasig sa bisan unsang paagi. Ako mismo ang nahatagan sa kadasig. Akong nakita nga kon moserbisyo ko, ako ang natudloan labaw kay sa manudlo. Ako ang nadasig labaw kay sa modasig. Makalingaw kini nga hitabo. Apan ang pagkaila sa mga tawo, sa ilang kinabuhi ug unsay nagdasig kanila, maoy usa sa talagsaong panalangin sa pag-alagad sa Simbahan. Ug mao kana nganong nahimong lig-on ang paghiusa sa mga Mormon. Tinuoray kaming naghunahuna sa usag usa.


text:
Vanessa Wong mitubag …
Nope! Ang mga miyembro sa LDS nga Simbahan moserbisyo sa gawas sa Simbahan. Apil usab ko sa pipila sa mga proyekto sa pagserbisyo. Nanglimpyo ko sa publikong baybayon kaniadto, nagbisita sa masakitong silingan, nagtabang sa sentro sa komunidad, libreng paghugas sa sakyanan, ug nangibut og sagbut sa publikong parke.
Ang pagpangibut og sagbut sa nasyonal nga parke maoy usa sa mga proyekto sa pagsebisyo nga akong nahinumduman pag-ayo. Bisan pilay inyong edad, 6–80, bisan unsa pay inyong propesyon, ang tanan
00002DED
g miyembro sa Simbahan motabang niini nga proyekto. Ang mga batan-on mosunod unsay gibuhat sa mga hamtong, ang mga hamtong motabang sa pagtudlo sa mga batan-on unsay buhaton. Usa ang kasingkasing ug hunahuna namong tanan panahon sa pagsebrisyo
Samtang kami nagserbisyo, ang mga tawo nga nagbiseklita sa parke miingon “Salamat” ngari namo. Dayag nga dunay mga tawo nga wala makakita namo nga nagtabang. Apan ang labing nindot miabut human sa proyekto sa pagserbisyo. Ang tagdumala sa parke miingon namo nga daghan ang nahimo ug nga kami mahalaron nga grupo. Wala sila makasugat og grupo nga nagtrabaho pag-ayo sama namo. Nakasiguro ko nga nausab namo ang pagtan-aw sa uban niana nga proyekto sa pagserbsiyo.
Kitang mga miyembro sa Simbahan ni Kristo kinahanglang molihok ug mopahigayon sa atong mga kinabuhi sumala sa pagtulun-an sa Manluluwas. Dili kita hingpit, apan naningkamot kita sa atong mahimo. Kitang tanan mga anak sa Dios. Kitang tanan mga igsoon! Kinahanglan kita nga mohigugma ug moserbisyo. Ang pagserbisyo makahatag nato og kalipay nga makatabang nato nga magmapasalamaton ug mokalimot sa atong kaugalingon!
Daghan ang ipakita
Gamay lang ang ipakita


text:
Hi Ako si Javier
Mahitungod Nako
Estudyante ko sa pagkadoktor ug magsugod sa akong residency sa Obstetrics karong Hulyo. Bana ko sa talagsaong babaye ug amahan sa pinakatalagsaong gamay nga tawo. Nagtrabaho ko sa Latino nga komunidad, nag-focus sa panglawas ug pagpanudlo. Kon makahigayon ko, maminaw ko og musika, mobasa og libro sa kasaysayan ug sa sports. Makit-an sab ko sa mga dagananan sa siyudad, mag-jogging uban sa kasaligan nakong iro nga Golden retriever, si Vincent.
Ngano nga Ako usa ka Mormon?
Ang pagka-Mormon nakatabang nga nahimo ko sumala sa akong gusto. Nahimo kong mas maayong bana ug amahan pinaagi sa pag- focus sa akong pamilya kaysa akong panginahanglan. Nakapahimo ni nakong mas maayo nga doktor kay nakatabang ni nakong makita ang pasyente isip mga anak sa sama nga Dios. Ang akong pagtuo kang Kristo nahimong inspirasyon sa akong mga pagdesisyon sa trabaho ug sa pagpanginlabut sa akong komunidad. Nakita sa kadaghanan nga ang science ug ang relihiyon nagkasukwahi, apan nagtuo kong dili ni tinuod. Nagtuo kong kini parehas nga matinuorong nagsiksik sa kamatuoran, ug bulahan ko nga duna niini sa akong kinabuhi.
Unsaon nako pagpuyo ang akong tinuohan?
Nagtudlo ko og Sunday school, calling nga akong ganahan. Naghatag ni nako og higayon nga makatuon gayud sa kasulatan ug makakat-on sa mga leksyon ug gamiton sa akong kinabuhi, ug sa kaubanan nakong mga miyembro, sa bisan unsang panahon.


text:
Hi Ako si Grant
Mahitungod Nako
Ikatulo ko nga henerasyon sa dairy farmer. Sa batan-on pa ganahan ko sa uma, ingon man usab sa pagtrabaho uban sa akong mga ginikanan ug 8 ka mga igsoon. Nagtinguha ko nga padak-on nako ang akong mga anak sa samang paagi ako gipadako. Migadwar ko sa kolehiyo, ug mibalik sa dairy. Nahimamat nako ang akong hinigugma sa ikaduhang tuig sa kolehiyo, ug nagkapakasal kaniya. Gisugdan namo ang among pamilya, nga gipanalanginan og usa ka anak nga lalaki ug upat ka anak nga mga babaye. Nalipay mi nga nahimong kabahin sa ilang mga kinabuhi ug karon nalingaw sa among mga apo. Nagtuo ko nga ang pagtrabaho ug pagtambayayong nakahatag sa among mga apo og pagtahud sa pamilya ug sa kinabuhi. Miapil ko sa Search and Rescue, nakaangkon sa akong EMT Certification ug miapil sa ambulance organization sa bolunter sa lalawigan. Ang pagserbisyo sa mga tawo sa akong komunidad nakapalipay nako ug paghatag og kalainan sa kinabuhi sa ubang mga tawo.
Ngano nga Ako usa ka Mormon?
Nagdako sa Simbahan ni Jesukristo sa mga Santos sa Ulhing mga Adlaw. Ganahan kaayo ko nga gihatagan og gibug-aton sa Simbahan ang mga pamilya. Manimba mi isip pamilya ingon ma mag-family home evening mi kada Lunes sa gabii. Magkat-on og dugang sa kasulatan bahin ni Jesukristo, sa iyang kinabuhi ug pagtulun-an. Nagtubo sa dairy farm nakahatag namo og oportunidad sa pagtabaho, ug nakapasuod namo. Pagbiya nako sa amoa gusto ko nga magmisyon, apan kinahanglan kong masayud nga ang Simbahan tinuod. Akong nakat-unan sa akong kaugalingon pinaagi sa pagtuon ug pag-ampo, nga mahibaloan sa matag usa kanato. Nasayud ko nga si Jesukristo Buhi, nga siya nahigugma nako ug nga kita makabalik sa pagpuyo uban kaniya pag-usab isip mga pamilya.
Unsaon nako pagpuyo ang akong tinuohan?
Usa sa labing dakong panalangin sa akong kinabuhi mao ang pagserbisyo sa uban. Adunay katagbawan sa pagserbisyo sa uban nga makapaduol ninyo sa atong Manluluwas nga si Jesukristo. Samtang nagtambong sa among miting sa simbahan sa Dominggo, duna koy oportunidad sa pagtudlo sa kabatan-onan, ingon man usab sa mga hamtong, usab sa ubang mga calling. Ang nindot mao nga ang tanan naningkamot nga mamaayo ang atong mga kinabuhi, ug sa pagtinabangay. Ang importante mao ang pagkat-on gikan sa kasulatan ug pagpaningkamot sa pagpuyo unsay gusto ni Jesukristo.